Kurdish/Kurdî | Refugee Center Online | Refugee Center Online\nRights and Laws|Kurdish/Kurdî\nKurdish/Kurdîسەرۆك ترەمپ فەرمانێکی کارگێڕیی دەرکرد کە گۆڕانکاریی بەرچاوی دروستکرد لە پرۆگرامی داڵدەدانی ئاوارەکان لە ویلایەتە یەکگرتووەکانی ئەمریکادا. فەرمانی کارگێڕیی فەرمانێكە کە لەلایەن سەرۆکەوە دەردەکرێت و لە ئەمریکا وەك یاسا مامەڵەی لەگەڵدا دەکرێت. لەبەرئەوەی داڵدەدانی ئاوارەکان لە ئەمریکا لەلایەن سەرۆکەوە کۆنترۆڵدەکرێت، دەتوانێت گۆڕانکاریی لە پرۆگرامی داڵدەداندا بکات. بەڵام، فەرمانی کارگێڕیی ناتوانێت پێشێلی دەستوور یان ئەو یاسایانە بکات کە لەلایەن کۆنگرێسەوە دەردەکرێت.\nفەرمانی کارگێڕیی چ مانایەکی بۆ ئاوارەکان هەیە؟\n١) فەرمانەکە داڵدەدانی ئاوارەکان بۆ ماوەی ١٢٠ رۆژ هەڵدەپەسێرێت. ئەمەش مانای وایە تا ١٢٠ رۆژی دیکە هیچ ئاوارەیەك رێگەی پێنادرێت لە ئەمریکا جێگیربێت. ئەمە رەنگە پرۆسەی کارڕاییکردنی ئاوارەکانیش تا ١٢٠ رۆژی دیکە بوەستێنێت.\n٢) ئەم فەرمانە [هاتنی] گشت ئاوارەکان لە سوریاوە بۆ ئەمریکا رادەگرێت. ئەمەش مانای وایە هیچ ئاوارەیەك لە سوریاوە رێگەی پێنادرێت بچێتە ناو ئەمریکاوە تا ئەوکاتەی گۆڕانکاریی لە فەرمانە کارگێڕییەکەدا دەکرێت. هیچ وادەیەك بۆ ئەمە دیارینەکراوە.\n٣) ئەم فەرمانە رێگریی لە خەڵکی هەندێك وڵاتیش دەکات لەوەی تا ٣٠ رۆژی دیکە بچنە ئەمریکا. ئەم وڵاتانەش ئەمانەن: ئێران، عێراق، سودان، سوریا، لیبیا، سۆماڵ، یەمەن. دوای ٣٠ رۆژ، دەکرێت ئەم قەدەغەیە هەڵبگیرێت. گەر خەڵکی یەکێك لەم وڵاتانەیت، پێوستە لەمکاتەدا گەشت نەکەیت، تەنانەت گەر گرین کارتیشت هەبێت. گەر ئەندامێكی خێزان یان هاوڕێیەکت کە لەئێستادا لە دەرەوەیە و پلانی گەڕانەوەی داناوە، پێویستە پارێزەرێکیان هەبێت و کاتێك لە فڕۆکەخانە دەگەن، بیانبینێت. تکایە پەیوەندی بکە بە:\n٤) ئەم فەرمانە کۆی ژمارەی ئەو ئاوارانە کەمدەکاتەوە کە دەتوانن لە ٢٠١٧دا بێن بۆ ئەمریکا، بەڵام هێشتا رێگە بە ٢٥،٠٠٠ کەسی دیکە دەدات. ئێمە نازانین چ ئاوارەیەك رێگەی پێدەدرێت بچێتە ئەمریکاوە بۆ نیشتەجێبوون یاخود کەی رێگەی رێگەی پێدەدرێ\nئەم فەرمانە کارگێڕییە چ کاریگەرییەکی بۆ من دەبێت؟\n١) گەر لە ئێستادا ئاوارەیت لە ئەمریکا، ئەم فەرمانە هیچ کاریگەرییەکی بۆ سەر پێگەی یاسایی تۆ نیە. هێشتا هەمان پێگەی یاساییت هەیە. هێشتا دەتوانیت گرین کارت پڕبکەیتەوە دوای ساڵێك لە نیشتەجێبوون.\n٢) گەر چاوەڕوانی ئەندامێکی خێزانیی تا لە ئەمریکا نیشتەجێبکرێتەوە یاخود پەیوەندیت پێوەبکات لەڕێگەی پێکگەیشتنەوەی خێزانییەوە، ئەگەری زۆرە لە ئێستادا زیاتریان پێبچێت تا بێن بۆ ئەمریکا. گەر ئەندامی خێزانەکەت خەڵکی یەکێکە لەو وڵاتانەی کە لێیان قەدەغەکردووە بچنە ئەمریکاوە، تا ئەم فەرمانە کارگێڕییە دەگۆڕێت رێگەی پێنادرێت بێتە ئەمریکاوە.\nئەی ئەگەر پێویستت بە هاوکاریی یاسایی بوو؟\nگەر پێویستت بە هاریکاریی یاسایی دەستبەجێ هەیە دەربارەی ئەم فەرمانە، یان ئەندامێکی خێزانەکەت وابڕیارە بێن بۆ ئەمریکا، دەتوانی پەیوەندیی بە پرۆژەی نێودەوڵەتی هاریکاریی ئاوارەکانەوە بکەیت. ئەم رێکخراوە دەتوانێت راوێژ و زانیارییت پێشکەشبکات، بەڵام دەسەڵاتی ئەوەی نیە هیچ کەسێك بهێنێتە ئەمریکاوە کە بە فەرمانە کارگێڕییەکە قەدەغەکراون.\nدەتوانیت چی بکەیت؟\nوەك ئاوارەیەک، رووبەڕووی زۆر دۆخی سەخت بوویتەتەوە. بەڵام دەزانین کە بەهێزییت. لە ئێستادا، سێ شت هەیە دەتوانیت بیانکەیت:\n١) بیرتبێت، تۆ بەشێکی گرنگی لە ئەمریکا. دەزانین بەشدارییەکی بەهادارت دەبێت بۆ وڵاتەکەمان. زۆرینەی ئەمریکییەکانیش پێشوازیی لە ئاوارەکان دەکەن.\n٢) گەر هەست بە سەلامەتیی ئەکەیت، چیرۆکەکەت بگێڕەوە. بۆ ئەمریکییەکانی دیکە گرنگە لە ئێستادا لە ئاوارەکان تێبگەن و گوێیان لە چیرۆکەکانیان بێت.\n٣) یارمەتی خەڵکانی وەك خۆت بدە. ئەم سەرچاوەیە لە سەنتەری ئۆنلاینی ئاوارەکان دابەشبکە:\n٤) گەر هاوڵاتی ئەمریکا نیت و ماوەیەکە لە ئەمریکایت، ئێستا کاتی ئەوەیە ببیتە هاوڵاتییەکی ئەمریکایی. دەتوانیت کۆرسی ئامادەکاریی هاوڵاتیبوونی سەنتەری ئۆنلاینی ئاوارەکان لەسەر ئینتەرنێت وەربگریت تا یارمەتیت بدات بۆ ئامادەبوون بۆ ئەنجامدانی تاقیکردنەوەی هاوڵاتیبوون:\nچی دەبێت گەر قوربانی جیاکاریی بیت یاخود ئامانجی تاوانکاریی رقئامێز بیت؟\nگەر قوربانیی تاوان بیت، پێویستە پەیوەندی بە پۆلیسەوە بکەیت: ٩١١\nگەر پێتوایە تۆ، یان کەسێك کە دەیناسیت جیاکاریی بەرامبەر کراوە لەبەر ئاینی، یان ئەندامێتی لە گروپێکدا، پێویستە لێرەدا باسی بکەیت:\nئەی ئەگەر پرسیاری دیکەت هەبێت؟\nگەر پرسیاری دیکەت هەیە، تکایە ئیمەیل بنێرە بۆ رێکخراوی سەنتەری ئاوارەکان.\nکێ بەرگریی لە ئاوارەکان دەکات؟\nلە ئەمریکا، گروپێکی نیشتیمانیی هەیە بەناوی ئەنجومەنی ئاوارەکانی ویلایەتە یەکگرتووەکانی ئەمریکا کە کاردەکات لەگەڵ ئیدارە [ی حکومەت]دا بۆ دڵنیابوون لەوەی نەریتی جێی شانازیی داڵدەدانی ئاوارەکان لە هەموو جیهانەوە بەردەوامە. زۆر رێکخراو بەشێکن لەم گروپە، لەنێویاندا هەموو ئاژانسە نیشتیمانییەکانی داڵدەدان. ئەم رێکخراوانە، لەگەڵ زۆرینەی ئەمریکاییەکاندا، هەموویان پشتگیریی لە ئاوارەکان دەکەن.


خانەنشینێك لەكاتی وەرگرتنی مووچەكەیدا گیانی لەدەستدا | تۆڕی هەواڵی سلێمانی\nHome›هەواڵ›کوردستان›خانەنشینێك لەكاتی وەرگرتنی مووچەكەیدا گیانی لەدەستدا\nته‌رمى ئه‌و خانه‌نشینه‌ى كه گیانى له‌ده‌ستداوه | فۆتۆ: SNN\nئەمڕۆ لە كاتی دابەشكردنی مووچەی خانەنشینی شارستانی، لە یەكێك لە بنكەكانی دابەشكردنی مووچە بەهۆی قەرەباڵخی و رێكنەخستنی ریزی مووچەخۆران و دروستبوونی پاڵەپەستۆ، خانەنشینێكی تەمەن 70 ساڵ گیانی لەدەستدا.\nئارام كەمال، یەكێك لەو شایەدحاڵانەی كە خۆی لە شوێنی رووداوەكە بووه بە SNNی راگەیاند: “پێشنیوەڕۆی ئەمڕۆ كاتێك رۆیشتمە بنكەی دابەشكردنی مووچەی خانەنشینی كارەباكە لە شاری سلێمانی بە مەبەستی وەرگرتنی مووچەی خانەنشینی دایكم، بەهۆی قەرەباڵغی زۆر و دروستبوونی پاڵەپەستۆ، یەكێك لەو كەسانەی كە بە مەبەستی وەرگرتنی مووچەی خانەنشینییەكەی هاتبوویە ئەو بنكەیە گیانی لەدەستدا”.\nوتیشى: “ئەو هاووڵاتییە تەمەنی نزیكەی 70 ساڵ دەبوو، بەهۆی رێكنەخستن و ریزنەكردنی خانەنشینانەوە ئەو قەرەباڵغی و پەستانە دروستبووە، هاوكات بەرزی پلەكانی گەرماش هێندەی دیكە حاڵی خانەنشیانی قورستركردووە لە وەرگرتنی مووچەكانیاندا هەرچەندە لەوێ پۆلیس و چەند لایەنێكی دیكەی پەیوەندیدار بوونیان هەبوو، بەڵام بەداخەوە ئەو حاڵەتە نەخوازراوە روویدا”.\nئەو شایەتحاڵە ئەوەشی خستەڕوو: “دوابەدوای گیانلەدەستدانی ئەو خانەنشینە، پۆلیس و لایەنە پەیوەندیدارەكان بە ئۆتۆمبێلی فریاگوزاری تەندروستی گەیشتنە شوێنی رووداوەكە و تەرمەكەیان گواستەوە بۆ پزیشكی دادی سلێمانی”.


قانونی موازەنەی 2021: بەغا دوژمنی هەولێرە؟\nبەشی کوردی‌ی ماسمیدیای پارتی، ساڵانە، لە کاتی نزیک بونەوە لە قانونی موازەنە، ئەکەوێتە لێدانی بالۆرەی "بەغا دوژمنی هەولێرە"، "شیعە دوژمنی کوردە"، "عەرەب دوژمنی کوردە"، "عیراقی‌یەکان چاویان بە پێشکەوتنەکانی هەرێما هەڵ نایە!". بەڵام میدیای پارتی بە زمانەکانی تر، عەرەبی و ئینگلیزی، بە زمانێکی کە ئەدوێ.\nوتاری کوردی‌ی پارتی هەمیشە بە دوای دروستکردنی دوژمنی وەهیمی‌یەوەیە. هەر ئەوەشە وا ئەکا، ساڵانە لە ناو هەولێر و ناوچەکانی هەژمونی پارتیا، روداوی ناشیرین رو بدەن. لە بابەتی ئەوەی شەوی سەری ساڵ، لە ناو هەولێرا بە بەرد و دار و چەقۆ پەلاماری هاوونیشتمانیانی عەرەب زبان و پاس و ئۆتۆمۆبێلی ژمارە هەڵگری شارە عەرەبی‌یەکان درا و زیان بەر ژمارەیەک ئۆتۆمۆبێلی گەشتیارانی عەرەب کەوت.\nرۆژێ دواتر، هەمان رەفتار لە ئاکرێ دوبارە کرایەوە.\nبۆ بە درۆخستنەوەی وتاری دوژمن سازێنی پارتی، ئەمەوێ لەگەڵ خوێنەرانی کورد زبانا، چاوێک بە پرۆژەقانونی موازەنەی ساڵی 2021ی ئەنجومەنی وەزیرانی حوکمەتی ئیتیحادی‌دا بخشێنم:\nپشکی هەرێم و بەغدا و پارێزگاکانی عیراق لە پرۆژەقانونی موازەنەی 2021 دا\nسەرچاوەکانی خشتەی 1:\nجدول (ب) لمشروع قانون الموازنة لسنة 2021\nجمهوریة العراق، وزارة التخطیط، الجهاز المرکزي للاحصاء، تقریر یضم اسقاطات سکان العراق، تم انجازە استنادا لاسقاطات السکان لسنة 2009 باستخدام البرامج الجاهزة (Spectrum, Pasex)، تقدیرات سکان العراق 2015- 2018، تموز 2018\nسەرچاوەی (1)ـی سەرەوە پارێزگای کەرکوکی تیا نە بو.\nژمارەی دانیشتوانی پارێزگاکان لە سەرچاوەی (2) دا، بە رێژەی سەدی بون. نوسەر کردونی بە ژمارە، لەسەر بناغەی ئەوەی، ژمارەی دانیشتوانی عیراق، بە هی هەرێم‌یشەوە، لە هەمان راپۆرتا، لە ساڵی 2021 دا ئەبێ بە 41,190,700 (چلویەک ملیۆن و سەدونەوەد هەزار و حەوتسەد) کەس.\nبەرزترین رێژە هی پارێزگای بەغایە %21؛ نزمترین‌یش هی موسەننا ٢%.\nشیکردنەوەی خشتەی 1:\nژمارەی دانیشتوانی پارێزگای بەغا ئەوەنە و نیو (1,5)ـی ژمارەی دانیشتوانی هەرێمە.\nکەچی بڕی پارەی تەرخانکراو بۆ هەرێم، لە پرۆژەقانونی موازەنەی ساڵی 2021 دا (3,71) جار گەورەترە لە پارەی تەرخانکراو بۆ پارێزگای بەغا.\nبەغا گەورەترین شاری عیراقە و پایتەختی سیاسی‌ی حوکمەتی ئیتیحادی‌یشە. بۆ دەوڵەت بایەخی پایتەخت هەمیشە لە هی شارەکانی تر زیاترە.\nژمارەی دانیشتوانی هەرێم (1,89) کەڕەت لە ژمارەی دانیشتوانی پارێزگای بەسرا زیاترە.\nکەچی پارەی تەرخانکراو بۆ هەرێم، لە پرۆژەقانونی موازەنەی ساڵی 2021 دا (8,37) جار لە پارەی تەرخانکراو بۆ بەسرا زیاترە.\nبەسرا پایتەختی ئابوری‌ی حوکمەتی ئیتیحادی‌یە و داهاتی نەوتی بەسرا رێژەی %85بودجەی ساڵانەی حوکمەتی ئیتیحادی‌ی پێک ئەهێنێ، بە بەشەکەی هەرێم‌یشەوە.\nژمارەی دانیشتوانی هەرێم (1,51) جار لە ژمارەی دانیشتوانی پارێزگای نەینەوا زیاترە.\nکەچی پارەی تەرخانکراو بۆ هەرێم، لە پرۆژەقانونی موازەنەی ساڵی 2021 دا (35,99) کەڕەت لە پارەی تەرخانکراو بۆ نەینەوا زیاترە.\nموسڵ کە پایتەختی پارێزگای نەینەوایە، بە هۆی شەڕی داعشەوە بە یەکجاری خاپور کراوە. بۆ عەرەبی سونەی عیراق، موسڵ بایەخێکی ئێجگار گەورەی هەیە.\nژمارەی دانیشتوانی هەرێم (3,5) کەڕەت لە ژمارەی دانیشتوانی پارێزگای نەجەف زیاترە.\nکەچی پارەی تەرخانکراو بۆ هەرێم، لە پرۆژەقانونی موازەنەی ساڵی 2021 دا (16,23) جار لە پارەی تەرخانکراو بۆ نەجەف زیاترە.\nنەجەف مەرقەدی خەلیفەی چوارەمی راشدین، ئیمامی یەکەمی شیعەکانی دنیا، عەلی کوڕی ئەبو تالبی لێ‌یە. بۆ شیعەکانی عیراق و دنیا شارێکی گەلێک پیرۆز و ناوەندێکی دینی و گەشتیاری‌ی پڕ بایەخە.\nژمارەی دانیشتوانی هەرێم (4,67) جار لە ژمارەی دانیشتوانی پارێزگای کەربەلا زیاترە.\nکەچی پارەی تەرخانکراو بۆ هەرێم، لە پرۆژەقانونی موازەنەی ساڵی 2021 دا (17,61) کەڕەت لە پارەی تەرخانکراو بۆ کەربەلا زیاترە. کەربەلا بۆ شیعەکانی عیراق و دنیا، جێگەیەکی گەلێک پیرۆزە.\nسیازدە پارێزگای شیعەنشین و سونەنشینی عەرەب، بە کۆی 27,869,609 (بیستوحەت ملیۆن و هەشتسەدوشەستونۆ هەزار و شەشسەدونۆ) کەس ژمارەی دانیشتوانەوە، هەمویان پێکەوە لە بودجەی وەبەرهێنان 322,415,038 (سێسەدوبیستودو ملیار و چوارسەدوپازدە ملیۆن و سیوهەشت دینار) کەمتریان بۆ دا نراوە لە هەرێم کە، ژمارەی دانیشتوانی 5,766,698 (پێنج ملیۆن و حەوتسەدوشەستوشەش هەزار و شەشسەدونەوەدوهەشت هەزار) کەسە.\nهەمان سیازدە پارێزگای شیعەنشین و سونەنشینی عەرەب، هەمویان پێکەوە لە بودجەی وەگەڕخستن 188,712,276(سەدوهەشتاوهەشت ملیار و حەوتسەدودوازدە هەزار و دوسەدوحەفتاوشەش دینار) کەمتریان بۆ دا نراوە لە هی هەرێم.\nتێکڕای پشکی تاک (معدل حصة الفرد) لە دانیشتوانی ئەو سیازدە پارێزگایە، لە کۆی بودجەی وەگەڕخستن و وەبەرهێنان، بریتی‌یە لە 480,555 (چوارسەدوهەشتا هەزار و پێنجسەدوپەنجاوپێنج دینار). بەڵام تێکڕای پشکی تاکی هەرێم بریتی‌یە لە 2,411,087 (دو ملیۆن و چوارسەدویازدە هەزار و هەشتاوحەوت دینار).\nبە واتایەکی تر: بەرکەوتەی هەر تاکێکی هەرێمی کوردستان (5) جار گەورە ترە لە تێکڕای بەرکەوتەی هەر تاکێکی دانیشتوی ئەو 13 پارێزگایەی عیراق.\nبەشی هەرێم لە (النفقات الحاکمة) لە پرۆژەقانونی موازەنەی 2021 دا\nسەرچاوەی خشتەی 2:\nجدول (د) للنفقات الحاکمة في مشروع قانون موازنة 2021\nشیکرنەوەی خشتەی 2:\nبۆ ئەو 6 بابەتەی سەرەوە، پرۆژەقانونی موازەنەی 2021، نۆسەدوبیستوسێ ملیار و چوارسەدوبیستوچوار ملیۆن و شەشسەدوشەش هەزار (923,424,606,000) دیناری لە (نەفەقاتی حاکمە) بۆ هەرێم تەرخان کردوە.\nئەم بڕە بچێتە سەر بودجەی وەگەڕخستن و وەبەرهێنان، بەشی هەرێم لە قانونی موازەنە، لەسەر کاغەز ئەبێ بە 14,827,437,058 (چوارە تڕلیۆن و هەشتسەدوبیستوحەوت ملیار و چوارسەدوسیوحەوت ملیۆن و پەنجاوهەشت هەزار دینار).\nئەگەر 28 ملیۆن دۆلارەکەی بڕگەکانی (سێیەم و چوارەم)ـیشی بۆ زیاد کەین (1 دۆلار: 1450 دینار) 40 ملیار و 600 ملیۆن دیناری تری ئەچێتە سەر و ئەبێ بە 14,868,037,058,000 (چواردە تڕلیۆن و هەشتسەدوشەستوهەشت ملیار و سیوحەت ملیۆن و پەنجاو‌هەشت هەزار دینار).\nبڕگەی پێنجەم‌یش ئەمێنێتەوە، کە دیار نیە شمولی چەن پرۆژەی هەرێم ئەکا و بانکی ناوەندی‌ی عیراق چەن پارە بۆ ئەو پرۆژانە دابین ئەکا.\nپرۆژەقانونەکە دەسەڵاتی داوە بە وەزیری دارایی حوکمەتی ئیتیحادی 435 ملیۆن دۆلار لە ئاژانسی یابانی بۆ یارمەتی‌ی ناودەوڵەتی، قەرز بکا بۆ پارەدارکردنی پرۆژەکانی وەزارەتەکان و هەرێمی کوردستان. لەو بڕە 26 ملیۆن دۆلار بۆ تەواوکردنی 2 پرۆژەی هەرێم ئەبێ، لە کەرتەکانی کارەبا و ئاو و ئاوەڕۆ دا.\nپرۆژەقانونەکە دەسەڵاتی داوە بە وەزیری دارایی حوکمەتی ئیتیحادی 414 ملیۆن دۆلار لە بانکی ناودەوڵەتی قەرز بکا، بۆ پارەدارکردنی پرۆژەکانی وەزارەتەکان و هەرێمی کوردستان. لەو قەرزە 2 ملیۆن دۆلار بۆ هەرێمی کوردستان دانراوە.\nپرۆژەقانونەکە داوا لە بانکی ناوەندی‌ی عیراق و بانکە حوکمەتی‌یەکانی تر ئەکا، پارە بۆ ئەو پرۆژانە دابین بکەن کە رێژەیەکی زۆریان لێ جێبەجێ کراوە. بە پرۆژەکانی هەرێمی کوردستان‌یشەوە.\nپرۆژەقانونەکە لە (مادەی 11/ اولا)دا، دانی بەوەدا ناوە کە حوکمەتی ئیتیحادی قەرزاری بەشە بودجەی ساڵانی (2014- 2019)ـی هەرێمە، کە ئەکاتە دەیان تڕلیۆن دینار و لە پاکتاوکردنی قەرزەکانی هەردولا دا، حساب ئە کرێن.\nمادەی (11/ثالثا/أ) داوا لە حوکمەتی هەرێم ئەکا، لە دوای مانگێک لە پەسندنی قانونەکە، بەڵگە رەسمی‌یەکانی ئەو قەرزانە پێشکەشی وەزارەتی دارایی حوکمەتی ئیتیحادی بکا، کە بە هۆی نەناردنی بەشە بودجەی هەرێمەوە، ناچار بوە بیان کا.\nئەمە ئاماژەیە بۆ ئەوەی، ئەگەر حوکمەتی هەرێم بتوانێ بیسەلمێنێ قەرزی کردوە بۆ مەچەی فەرمانبەران، حوکمەتی ئیتیحادی بۆی ئە بژێرێ.\nهەمو ئەو دەسکەوتانەی لە پرۆژەقانونی موازەنەی عیراقا بۆ هەرێم جێگیر کراون، لە بەرامبەر ئەوایە: هەرێم رۆژانە 250 هەزار بەرمیل نەوت تەسلیمی سۆمۆ بکا، لەگەڵ %50ی داهاتی گومرگەکان.\nگریمان پرۆژەقانونەکە وەکو خۆی تێ ئەپەڕێ و بەغا و هەولێر وەکو خۆی جێبەجێ‌ی ئەکەن.\nلەم حاڵەتەدا هەرێم لە ساڵێکا چەن ئەدا بە بەغا و بەغا لە ساڵێکا چەن ئەدا بە هەرێم؟\nهەرێم چەن ئەدا بە بەغا؟\nساڵی 2021 ساڵێکی ئاسایی‌یە. ژمارەی رۆژەکانی ساڵی ئاسایی 365 رۆژە. هەر رۆژێک 250 هەزار بەرمیل نەوت، بە نرخی 42 دۆلار کە (مادەی 1/اولا/ب)ـی پرۆژەقانونی موازەنە دیاری کردوە و هەمان مادە و بڕگە دۆلارێکی بە 1450 دینار شکاندۆتەوە، ئەوا هەرێم لەم ساڵا، بە نەوت 5,557,125,000,000 (پێنج تڕلیۆن و پێنجسەدوپەنجاوحەوت ملیار و سەدوبیستوپێنج ملیۆن دینار) ئەدا بە بەغا.\nسەبارەت بە %50ی داهاتی گومرگ، لەبەر نەبونی رۆشنی‌ی لە داهاتی گومرگەکانا، چ وەزارەتی دارایی هەرێم و چ وەزارەتی دارایی حوکمەتی ئیتیحادی، نازانن بە دروستی چەنە. بەڵام حوکمەتی هەرێم لە ساڵانی رابردوا هەرگیز دانی بەوەدا نە ناوە کە داهاتی ساڵانەی گومرگەکان بگاتە تڕلیۆنێک دینار.\nلێ، شارەزایانی ئابوری لە بەغا، داهاتی گومرگەکانی هەرێم ئەخەمڵینن بە نزیک یان زیاد لە 5 ملیار دۆلار لە ساڵێکا.\nگریمان بەغا 5 ملیاری لەسەر هەرێم کردە ماڵ و بۆ ئەم ساڵ 2 ملیار و 500 ملیۆن دۆلاری لێ سەند. ئەو بڕە بە دینار ئەکاتە 3,625,000,000,000 (سێ تڕلیۆن و شەشسەدوبیستوپێنج ملیار دینار).\nپارەی نەوت و گومرگی هەرێم بۆ بەغا، پێکەوە ئەکەنە 9,182,125,000,000 (نۆ تڕلیۆن و سەدوهەشتاودو ملیار و سەدوبیستوپێنج ملیۆن دینار.\nبەو پێیە هەرێم 5,685,912,058,000 (پێنج تڕلیۆن و شەشسەدوهەشتاوپێنج ملیار و نۆسەدودوازدە ملیۆن و پەنجاوهەشت هەزار دینار)ـی قازانجە.\nبەڵام بە 2 بەڵگە، لەوە ناچێ بارەگای بەرزانی تیشکی سەوزی بۆ کابینەکەی مەسرور بەرزانی هەڵ کرد بێ، لەگەڵ بەغا رێکەوێ:\nبۆ پیشاندانی نیازپاکی، ئەبو هەرێم لە 1ی 1ی 2021 ەوە رۆژانە 250 هەزار بەرمیل نەوتی تەسلیمی سۆمۆ بکردایە و چاوەڕوانی پەسندنی قانونی موازەنەی نە کردایە. لە کاتی نوسینی ئەم وتارەیا 7 رۆژ لە ساڵی نوێ تێپەڕیوە، هەرێم هێشتا بەرمیلێک نەوتی نە داوە بە سۆمۆ.\nکابینەکەی مەسرور بەرزانی رۆژی دامەزراندنی سپای عیراقی نە کرد بە پشو. ئەمە هێزە سیاسی‌یەکانی بەغای توڕە کرد. ئەم رەفتارەی هەولێر بەردێکی تری خستە سەر رێگەی بە یەک گەیشتنی هەردو حوکمەت.\nلەم هەڵوێستەی کابینەکەی مەسرور بەرزانیا 2 پارادۆکسی کوشندە هەن:\nهەرێم لەملاوە ساڵانە داوا لە بەغا ئەکا خەرجی‌ی وەزارەتی پێشمەرگە بخرێتە سەر وەزارەتی بەرگری‌ی عیراق، چونکە بەشێکە لە سیستمی بەرگری‌ی عیراق. کەچی لەولاشەوە دان بە جەژنی دامەزراندنی ئەو وەزارەتەدا نانێ، کە خۆی ئەیەوێ پێشمەرگە بخاتە ژێر رکێفی!\nلە هەمو رژێمە یەک لەدوا یەکەکانی عیراق، سپای عیراق لە سەردەمی رژێمی حیزبی بەعسا، قورسترین و دڕندانەترین گورزی لە خەڵک و شۆڕشی رزگاری‌ی نیشتمانی‌ی کوردستان داوە. کەچی حیزبی بەعسی هەڵوەشاوە و قاچاخکراو بە دەستور و قانونی عیراقی، لە هەولێری ژێر دەسەڵات و هەژمونی پارتیا، بە ئازادی چالاکی سیاسی ئەکا.\nلە دوای مردنی عیززەت دوری، حیزبی بەعسی هەڵوەشاوە (عگلە عبد صکر الکبیسي) دیاری کردوە بۆ جێگرتنەوەی الدوري. ئەم عگلە ناوە ماڵی لە هەولێرە و کۆبونەوەکانی حیزبی بەعس بۆ خۆ رێکخستنەوە، بە ئاشکرا، لە ماڵەکەی ئەما ئەکرێن. بەغاش ئاگاداری ئەم پێوەندی‌یە رۆحی‌یەی نێوان پارتی و ئەو بەعسەیە کە 8 هەزار بەرزانی زیندەبەچاڵ و 180 هەزار خەڵکی کوردستانی بێ سەروشوێن و زیاتر لە 4 هەزار گوندو و شار و شارۆچکەشمانی وێران کرد!\nلە هیچ حاڵەتێکا ئەو بڕەی لە پرۆژەقانونەکەیا بۆ هەرێم دیاری کراوە، ئەگەر لە ئەنجومەنی نوێنەران‌یش دەنگی پێ بدرێ، ناگاتە هەرێم. چونکە چ بۆ هەرێم و چ بۆ باقی وەزارەتەکان و پارێزگاکانی عیراق‌یش لەبەر رۆشنایی (الانفاق الفعلي)دا سەرف ئە کرێ.\n(الانفاق الفعلي)ـی ساڵی رابردوی حوکمەتی ئیتیحادی بریتی بوە لە 72 تڕلیۆن دینار. لە کاتێکا قەبارەی (الانفاق التخمیني)ـی قانونی موازەنەی ساڵی 2019 (ساڵی پار قانونی موازەنە نە بو) 105,569,686,770,000 (سەدوپێنج تڕلیۆن و پێنجسەدوشەستونۆ ملیار و شەشسەدوهەشتاوشەش ملیۆن و حەوتسەدوحەفتا هەزار دینار) بو.\nئەم پرۆژەقانونە لە ئەنجومەنی وەزیرانی حوکمەتی ئیتیحادی دەنگی پێ درا و نێردرا بۆ ئەنجومەنی نوێنەران. ئەندامانی ئەنجومەنی وەزیران 20 کەسن: 19 وەزیر و 1 سەروەزیر.\nلەو ژمارەیە تەنیا 3 وەزیر کوردن. ئەوانی تر عەرەبی شیعە و سونەی پارێزگاکانی بەغا و بەسرا و نەجەف و کەربەلا و نەینەوا...ن.\nئەگەر ئەمانە دوژمنی کورد بن و ئەم هەمو دەسکەوتە بۆ دانیشتوانی هەرێم لە پرۆژەقانونەکەدا جێگیر بکەن، ئەوا خەڵکی هەرێم هەرگیز پێویستیان بە دۆست نیە. دوژمنی وا بە پارە ئەکڕدرێ!\nکورد ئەڵێ: "مانگاشەو سەر لە ئێوارە دیارە".\nبە لێدوانی پارلەمانتارەکانی شیعە و سونەدا دیارە، کە رێگە نادەن پشکی هەرێم بەو شێوەیەی لە پرۆژەکەدا هاتوە، جێگیر ببێ.\nئەوەش دوژمنایەتی نیە، بەڵکو مافی دەستوری و قانونی هەر پارلەمانتارێکە کە شەڕ لەسەر بەرژەوەندی‌یەکانی ئەو خەڵکە بکا کە ئەم نوێنەرایەتیان ئەکا.\nلە هەرێمی کوردستان‌یش ئەگەر حوکمەت پرۆژەقانونی موازەنەی نارد بۆ پارلەمان، ئەرکی دەستوری و قانونی و ئەخلاقی‌ی هەمو پارلەمانتارەکانی خەتی دێگەڵە بەرەوخوارە کە، شەڕی جدی لەسەر بەشە بودجەی ناوچەکانیان بکەن.\nچونکە پارتی لە سەردەمی شەڕی ناوخۆ و دواتر لە سەردەمی "ئابوری‌ی سەربەخۆ!"وە، دەسی گرتوە بەسەر زۆربەی داهاتی هەرێما و بە ئارەزوی خۆی بۆ ناوچەکانی ژێر دەسەڵاتی بەکاری ئەهێنێ. بە پلان‌یش هەوڵی خنکاندنی سلێمانی داوە.\nچ ئەو شەڕەی پارلەمانتارەکانی عیراق بە تەمان لەسەر کەمکردنەوەی بەشە بودجەی هەرێم بی کەن، چ ئەو شەڕەی ئەبێ نوێنەرەکانی خەتی دێگەڵە بەرەوخوار، لە پارلەمانی کوردستان، لەسەر بەشە بودجەی ناوچەکانیان بی کەن، شەڕی دەستورین نەک دوژمنایەتی هیچ لایەک بۆ لایەکەی تر.\n# بە گوێرەی مادەی (112/اولا)ـی دەستور بێ، ئەبێ بەشی پارێزگای نەینەوا، لە ناو نەینەواشا، بەشی شاری موسڵ، لە بەشی هەمو شار و پارێزگاکانی تر زۆر تر بێ، ئینجا ئەو ناوچە و پارێزگا و شارانە یەن کە داعش داگیری کرد بون و بە وێرانکراوی ئازاد کرانەوە.\n# بە گوێرەی مادەی 14ـی دەستوریش بێ، هاووڵاتیانی عیراق ئەبێ لە هەمو مافێکا وەک یەک بن.\nدڵنیام هەن، لەوانەی وتاری تەنگبینی و پرۆپاگەندەی چەتەکانی کوردایەتی هۆشی لێ سەندونەتەوە و شوێن رەشایی و ئاوەزی خێڵ کەوتون، ئەنواع و ئەشکاڵ تانەی سوک لەم بۆچونەم ئەدەن.\nبەڵام ئەگەر بمانەوێ دەوڵەتێک بۆ هەموان چێ کەین و ئێستە و ئایندە پێکەوە بە ئارامی بژین، ئەبێ هەنگاوی یەکەممان هێنانەدی‌ی دادپەروەری بێ لە ناو دانیشتوانی هەرێم لە لایەک و لە نێوان دانیشتوانی هەرێم و دانیشتوانی ناوچەکانی تری عیراقا، لە لایەکی ترەوە.\nبە کوردی و کرمانجی، نە بەغا دوژمنی هەولێرە و نە هەولێر هی بەغا.\nئەگەر بشێ کەسانێک بە دوژمنی هەردولا دیاری کەین، رەنگە ئەوانە بگرێتەوە کە بۆ بەرژەوەندی‌ی تایبەتی خۆیان و حیزب و خێزان‌یان بەردەوام وتاری بوغزاندن و سازاندنی دوژمنی وەهمی بڵاو ئەکەنەوە و مێشکی لایەنگرانی خۆیانی پێ پڕ ئەکەن، لە پێناوی ئەوەی درێژە بە تەمەنی نفوز و دەسەڵاتیان بدەن.


كه‌ى بوینه فه‌یلى؟\nكیشه‌یگ چ تایبه‌ت چ گشتى جیاوازى گه‌ورایگ هه‌س. ئیمه‌ى كورد فه‌یلى جویر مه‌ردمان تر تاوان خه‌یمنه بان رووژگار و گرفته‌گه ها له‌خوه‌مان، كه‌سه‌یلیگ هه‌ن مامڵه وه‌ل كیشه‌گه‌مانا كه‌ن وه‌تایبه‌ت ك گوایا مه‌سه‌له‌یگ وه‌زیفى وه‌ڕیه‌وبردن یا ئداریه، یا له‌دید ره‌ساننه‌و نوڕیگه‌پى. له‌وه‌رانوه‌ر ئه‌وه‌یش كه‌سه‌یلیگ هه‌ن ئى وه‌رپرسیاریه‌تى تاریخیه وه جددى بردنه وه‌دریژایى رووژگار و دوینیم ك هه‌میشه وه‌رده‌وامن له پشتگیریكردن كیشه‌گه جویر ئه‌وه‌ك ئه‌نجام خاسیگ له‌لى بكه‌نه دى.\nله‌یرا پرسیم كامیان شماره‌ى گه‌وراتر پیك تیه‌رن، ئه‌وانه‌ك خوه‌یان دویر گرن له كیشه‌گه‌مان یا ئه‌وانه‌ك گه‌ردنه شوون چاره‌سه‌ر؟ ئه‌گه‌ر بایمنه پاى واقع دیاره زوورمیان بیده‌نگن و ئه‌وه‌كیش بایگه جواو یا شه‌رمى تیه‌یگ یا جواو خراویگ دیریگ، یه‌یش حاشا له وجوود لایه‌ن و كه‌سایه‌تیه‌یل خاوه‌ن نه‌خشه‌ى یه‌كسان و قه‌بولكریاگ ناكا، به‌ڵكوو له‌ناونى ماوه‌یگ و ماوه‌یگ تر كه‌فیگه ناو كاره‌یلیگ وه‌ل واقعا نیه‌گوجیه‌یگ ، هه‌ر له‌وه‌ر ئه‌وه‌یش دوینید هه‌ڵویسته‌یلیگ نیشانده‌یگ گه‌وراتر له‌تواناى و له‌فامستن غه‌ڵه‌تیگه‌و سه‌رچه‌وه گریگ ، یا دوینید شیه‌وكردن تر نیشانده‌یگ وه‌جووریگ ك نیه‌گونجیه‌یگ وه‌ل واقعا، ئنجا هه‌ركه‌سیگ سه‌ردان ده‌زگاى شوناسنامه یا كیشه‌یل موڵكدارى یا ده‌زگاى شه‌هیده‌یل یا زندانیه‌یل سیاسى یا وزاره‌ت كووچ و كووچبه‌ره‌یل یا وزاره‌ت داد یا وزاره‌ت و ده‌زگایه‌یل تر له به‌غدا بكا له‌یوا زانیگ ك كیشه‌یل كورد فه‌یلى چاره‌سه‌ر كریاگه، ك یه‌یش له‌وه‌ختیگ ئه‌و وزاره‌ت و ده‌زگایه‌یله قانوون و رینمایى دیرن و له‌بان ئه‌و قانوونه‌یله چنه ڕییه‌و نه‌ك وه‌گووره‌ى مه‌یل ئه‌ى و ئه‌و یا ئه‌وانه‌ك سه‌ردانیان كه‌ن. ئنجا ئه‌گه‌ر وه‌و قسه‌یلیشه باوه‌ڕ بكه‌یم، ماناى ئه‌وه‌سه كیشه‌یلمان چاره‌سه‌ر بویه‌و یه‌یش چه‌واشه‌ى راسیه‌یله له‌بان زه‌وى واقع.\nله‌باوه‌ت ریكخریاگ و كومه‌ڵه‌و ته‌نانه‌ت حزبه‌یلیش، حاشا كه‌ن له توانایى كه‌سه‌یل تر ك گوایا ته‌نیا دریژه‌ده‌ر فكر و شیواز كه‌سه‌یل وه‌رجه خوه‌یانن، چوینكه زوورم ئه‌و روخساره‌یله تازه نین له‌مه‌یدان فه‌یلى. وه‌ل ئه‌وه‌یشا دوینید كه‌سه‌یلیگ خوه‌یان ده‌رخه‌ن وه‌ناو رووشنهویر و خه‌ریك چشته‌یلیگن ك دویره له تایبه‌تمه‌ندى ئه‌وان، ئنجا ئه‌گه‌ر چالاكییان له‌بان ئاست خودى بویاتاد، ئه‌وه په‌یوه‌ندى وه خوه‌یانه‌و دیرى، وه‌لى هه‌وڵداینیان ئه‌را ئه‌وه‌ك بوونه ده‌مچه‌رمگ و نوێنه‌رایه‌تى چین كورده‌یل فه‌یلى ئه‌یه كیشه‌ى گه‌ورایگه‌و نالانیمن وه‌ده‌س ئه‌نجامه‌یلى وه‌دریژایى ساڵه‌یل فره‌یگ . ئنجا حه‌یف و زوڵم شایه‌ت بخه‌یمنه‌ى پشت سه‌ر ئه‌گه‌ر هات و قانوونه‌یل گونجیاگیگ ده‌رچى ئه‌را چاره‌سه‌رى، وه‌لى كیشه‌ى ئه‌وانه چاره‌سه‌ر نه‌یریگ و مه‌حاڵه له‌هویره‌و بچوود.\nبیگومان ئه‌وه‌ك تا دویه‌كه ره‌خنه له مه‌ردم گرت، رووژیگ بایگ ره‌خنه له خوه‌یشى بگرێد و رووژێگ تێد له‌دژ به‌رژه‌وه‌ندى ئه‌و كار بكریه‌یگ وه‌بى ئه‌وه‌ك خوه‌یشى هس بكا. ئیمه ئه‌گه‌ر هه‌وڵ ئه‌وه به‌یم چاره‌سه‌ر كیشه‌ى چینه‌گه‌مان بكه‌یم، ئه‌وه بایه‌سه له‌و دیارده‌یله خوه‌مان دویره‌و بخه‌یم و ئه‌وانه‌ك له‌ى چوارچیوه كار كه‌ن بایه‌سه له‌بانیان جورئه‌تیگ له كاركردن پڕ شه‌فافیه‌ت داشتوون و خوه‌یان دویر بگرن له‌به‌عزه چشته‌یلیگ و ئعتماد له‌بان هه‌وڵ و ته‌قلاى كه‌سه‌یل تر نه‌كا، وه‌ل ئه‌وه‌یشا هه‌ر یه‌كیگ له ئیمه بایه‌سه له‌ناونى ماوه‌یگ و ماوه‌یگ تر ئاشكراى ئه‌و هه‌وڵداینیه بكا تابزانیم چه كردگه‌و ڕه‌سیه‌سه چ ئه‌نجامیگ. ئنجا بیجگه بڕیاره‌یل خاس و مامڵه‌یل سیاسى و سووزدارى لایه‌نه‌یل، وه‌لى هیمان كیشه‌ى ئیمه‌ى فه‌یلیه‌یل تائیسه‌یش هه‌ر جویر خوه‌ى مه‌ندگه‌و هیمان چشته‌یل فره‌یگ ئاشكرا نه‌ویه‌و كاره‌یل فره‌یگ هه‌وه‌جه وه ئه‌نجامداین دیریگ و چه‌وه‌ڕى ئه‌وانه كه‌ن تواناى جموجویل داشتوون و چشتیگ له‌ده‌سیان بایگ. وه‌لى وه‌ل ئه‌وه‌یشا بایه‌سه یایبگریم له‌وانه‌ك خزمه‌ت وه كیشه‌گه‌مان كردن له‌ئیمه زیاتر و خوه‌یانیش فه‌یلى نین، بایه‌سه ئه‌وه‌یش بزانیم ك رووژیگ تیه‌یگ كار ئه‌و ره‌فتار و هه‌ڵسووكه‌فته‌یل ئه‌رزانه له‌خراوداین و هه‌تكداین و شكاننه‌وه‌ى وه‌رانوه‌ر و لویتبه‌رزیكردنه وه‌بى هه‌ق ته‌واو بوود، جویر ئه‌وه‌ك ئویشن: ئه‌گه‌ر تواسى قه‌در كاره‌گه‌د بزانید ته‌ماشاى ئه‌وه بكه كى به‌شداریید ئه‌كا له‌لى.


ئەمریکا به‌رپرسێكی حەشدی شەعبی ده‌خاته لیستی تیرۆریستی جیهانیه‌وه\nشێرزاد محمد 14/01/2021 - 10:48 هەواڵ/عێراقی\nوەزارەتی دەرەوەی ئەمریکا سەرۆکی ئەرکانی حەشدی شەعبی ده‌خاته لستی سزاكانیه‌وه‌و، دەست ده‌گرێت بەسەر سەرجەم سامانەكه‌یدا و مامەڵەکردنی هاوڵاتیانی ئه‌مریكی لەگەڵیدا قەدەغە ده‌کات.\nوەزارەتی دەرەوەی ئەمریکا ئەمینداری گشتیی پێشووی کەتیبەکانی حزبوڵڵا عێراق و سەرۆکی ئەرکانی حەشدی شەعبی، عەبدولعەزیز محەمەداوی ناسراو بە "ئەبو فەدەک"ی خستە لسیتی سزاکانییەوە و وەک "تیرۆریستی جیهانی" ناساندی.\nوەزارەتی دەرەوەی ئەمریکا ناوبراوی بەوە تۆمەتبار کردووە، کە لەگەڵ فەیلەقی قودس سەربە سوپای پاسدارانی ئێران کاری کردووە، بۆ دووبارە رێکخستنەوەی دامەزراوەکانی ئاسایش لە دەوڵەتی عێراق، دوور لە ئامانجە راستەقینەکانی کە خۆی لە بەرگریی لە دەوڵەتی عێراق و شەڕی دژبە داعش دەبینێتەوە، ئەمەش لە پێناو پشتیوانی لە چالاکییەکانی ئێران بووە.\nوەزارەتی دەرەوەی ئەمریکا، عەبدولعەزیز محەمەداوی به‌وه‌ش تۆمه‌تبار ده‌كات، كه بەرگریی لە رژێمی ئەسەد لە سووریا ده‌كات.\nبە پێی بڕیاره‌كه‌ی وەزارەتی دەرەوەی ئەمریکا، دەست بەسەر سەرجەم سامانە گوازراوە و نەگوازراوەکانی ناوبراودا دەگیرێت و مامەڵەکردنی کەسانی ئه‌مریكی لەگەڵیدا قەدەغەده‌کرێت.\nجێگه‌ی باسه، ئەم بڕیارە دوای ئەوە دێت کە هەفتەی پێشوو ئیدارەی ئەمریکا، سەرۆکی دەستەی حەشدی شەعبی، فالح فەیازی خستە لیستی سزاکانییەوە.\nله‌لایه‌كی دیكه‌شه‌وه، وەزارەتی گەنجینەی ئەمریکا لە چوارچێوەی سەپاندنی سزاکان بۆسەر ئێران، سزای بەسەر سێ کەسایەتی و ١٦ دامەزراوەی دیکەدا سەپاند.


ئه‌مڕۆ، 21ی شوبات، رۆژی جیهانیی زمانی دایكه. ئه‌م رۆژه له‌لایه‌ن ڕێـكخراوی یۆنیسـكۆی سه‌ر به نه‌ته‌وه یه‌كگرتووه‌كانه‌وه له 17ی مانگی یازده‌ی 1999 دانرا و دواتر له لایه‌ن كۆمه‌ڵه‌ی گشـتی نه‌ته‌وه یه‌كگرتووه‌كانه‌وه به بڕیارێـك به ره‌سمی كرا. له‌م ڕووه‌وه یۆنسكۆ و سه‌رجه‌م رێكخراو و ناوه‌نده‌كانی پارێزه‌ری مافی مرۆڤ و مافی منداڵان جه‌خت له‌سه‌ر گرنگی فێربوونی زمانی دایك ده‌كه‌نه‌وه.\nزمانه‌كان یه‌كێكن له به‌هێزترین ئامرازه‌كانی پاراستنی كه‌له‌پووره جیاوازه‌كان.\nمێژووی دیاری كردنی ئه‌م ڕۆژه‌ش ده‌گه‌ڕێته‌وه بۆ ڕۆژی 21ی مانگی شوباتی ساڵی 1952، كاتێك پۆلیسی پاكستان به‌فه‌رمانی ده‌وڵه‌ت ته‌قه‌ی له‌ژماره‌یه‌ك خوێندكاری زانكۆی به ڕه‌گه‌ز به‌نگلادیشی كرد، كه مانگرتنیان بۆ به‌كارهێنانی زمانی به‌نگالی له ناوچه‌كانی رۆژهه‌ڵاتی پاكستاندا راگه‌یاندبوو، له ئه‌نجامدا چه‌ندین خوێندكار گیانیان له‌ده‌ست دا.\nله‌ئێستادای جیهانیش دا، رێكخراوی یونسێف چه‌ند ئامارێكی له سه‌ر زمانی دایك راگه‌یاندوه‌كه‌بریتین له:\n- نزیكه‌ی شه‌ش هه‌زار و 700 زمان له جیهاندا بوونی هه‌یه.\n- -له ساڵی 1950 وه نزیكه‌ی 200 زمان له‌ناوچوون.\n- 184 زمان له جیهاندا له‌لایه‌ن كه‌متر له 10 كه‌سه‌وه به‌كارده‌هێنریت.\n- نیوه‌ی ژماره‌ی زمانه‌كانی جیهان له ژێر هه‌ره‌شه‌ی له ناوچووندان له‌م 100 ساڵه‌ی، كه دادێت.نزیكه‌ی6700 زمان هه‌یه.\nكه‌هه‌ریه‌كه‌یان تایبه‌ت به‌مه‌نده به‌نه‌ته‌وه وخێڵێكی جۆراوجۆری دونیاوه.\nزمان ناسنامه و كۆڵه‌كه‌ی ژیان و مافی هه‌موو نه‌ته‌وه‌یه‌كه. هه‌ر نه‌ته‌وه‌یه‌ك زمانه‌كه‌ی لێ بسه‌نرێته‌وه، خۆشی له‌ناو ده‌چێت و ده‌فه‌وتێت. هه‌ر نه‌ته‌وه‌یه‌ك ئه‌گه‌ر سه‌ربه‌خۆییشی نه‌بێت، به‌ڵام زمانه‌كه‌ی خۆی بپارێزێت، هه‌رگیز نامرێت و هه‌ر ڕۆژێك دێت كه سه‌ر ده‌كه‌وێت و سه‌ربه‌خۆ ده‌بێت\nیۆنسكۆ، جه‌ختی له‌سه‌ر ئه‌وه كردۆته‌وه كه زمانی دایك گرنگی تایبه‌تی هه‌یه، بۆیه چه‌ندین راپۆرت‌و كۆنفرانس‌و كۆڕو كۆبوونه‌وه‌ی ئه‌نجامداوه به مه‌به‌ستی رزگاركردنی زمانه‌كان له مردن‌و پارێزگاریكردنیان.\nپه‌رله‌مانی ئه‌وروپاش له2006 بڕیاریدا زمانی قوتابخانه زمانی دایك بێت، هه‌موو كه‌سێكیش مافی ئه‌وه‌ی هه‌بێت زمانه‌كانی تر فێرببێت، چونكه ئاره‌زووی فێربوون بۆ زمانی دووه‌م پێویسته، به‌ڵام به ئاره‌زووی خۆی بێت‌و زۆركردنی سیاسی‌و كۆمه‌ڵایه‌تی تێدا نه‌بێت.\nوه‌رگرتنی زمانی دایك سروشتییه‌و زۆركردنی تێدا نییه، منداڵا له خێزانه‌كه‌یه‌وه وه‌ریده‌گرێت‌و پێویستی به خوێندن نییه، به‌ڵام زمانی دووه‌م ئه‌و زمانه‌یه كه له گه‌وره‌ییدا (واته دوای خێزان) وه‌ریده‌گرێت، یاخود فێریده‌بێت.\nزمانی كوردیش یه‌كێك له زمانه زیندووه‌كانی جیهانه و له ڕیزی چله‌مین زمانی دنیا دایه، هه‌رچه‌ند كورد وه‌ك نه‌ته‌وه به‌سه‌ر چوار وڵاتدا دابه‌ش كراون و شێوه‌زار و زاراوه‌كان مه‌ودای جوگرافی و فه‌رهه‌نگی و كولتووریان كه‌وتووه‌ته نێوان، به‌ڵام زمانی كوردی له دوو پارچه‌ی باشوور و ڕۆژهه‌ڵاتی كوردستان گه‌شه‌یه‌كی زۆری كردووه و له باشوور هه‌رچه‌ند هه‌تا ئێستا زه‌مانی (پێوه‌ر – هاوبه‌ش) پێكنه‌هاتووه، به‌ڵام له ئاسته جۆراوجۆره‌كانی خوێندندا به‌ره‌سمی ده‌خوێندرێت.\nگه‌لی كورد، كه وڵات و خاكه‌كه‌ی له لایه‌ن داگیركه‌رانه‌وه ساڵانێكی زۆره پارچه پارچه كراوه و له‌و نێوه‌نده‌شدا له‌لایه‌ن ده‌وڵه‌تانی داگیركه‌ر هه‌وڵدراوه بۆ ئه‌وه‌ی كلتور و فه‌رهه‌نگ و زمانه‌كه‌ی له ناو ببرێت و بتوێنرێته‌وه، به‌ڵام ئه‌م هه‌وڵه‌ی داگیركه‌ران تا ئێستاش به ئامانج نه‌گه‌یشتووه و كورد وه‌ك نه‌ته‌وه‌یه‌كی كۆن زمانی تایبه‌تی خۆی هه‌یه، كه له چه‌ندین دیالێكت پێكهاتووه (كرمانجی خواروو، كرمانجی سه‌روو، ناوه‌ڕاست، گۆران)، به‌ڵام تا ئێستا دیالیكتێكی زمانی هاوبه‌شی نه‌ته‌وه‌یی كورد نییه له نووسین و بواری ئه‌ده‌بییدا هه‌ر ئه‌مه‌شه وایكردووه كوردان كه‌متر ئاشنای نووسین و به‌رهه‌می نووسه‌رانی پارچه‌كانی تربن.\nله باشوری كوردستان دوای ڕووخانی ڕژێمی به‌عسی عێراقی زمانی كوردی وه‌ك زمانی دووه‌م له عێراق دان پێدانراوه،زمانی خوێندن ونوسینه ئێمه‌ی كوردئێستا له بۆشایی نه‌بوونی ده‌وڵه‌تدا له ڕێی زمانه‌وه ماوینه‌ته‌وه‌و ناسنامه‌ی نه‌ته‌وه‌ییمان پارێزراوبووه، بۆیه پێویسته ده‌ست به زمانی دایكه‌وه بگرین و خزمه‌تی پێبكه‌ین.\nپیرۆزبێت ڕۆژی زمانی دایك.\nPUKmedia ئا / كاوان ئه‌حمه‌د حه‌مه‌ساڵح هه‌ڵه‌بجه‌یی


شمخانی ئامۆژگارییه‌كی ئیسرائیل ده‌كات: پاره بۆ ئه‌و وێرانه‌یه دابین بكه كه به‌سه‌رتان دێت\nئه‌مینداری گشتیی ئه‌نجومه‌نی باڵای ئاسایشی نه‌ته‌وه‌یی ئێران ئامۆژگاریی ئیسرائیل ده‌كات و له وه‌ڵامێكی توندی تاران ئاگاداری ده‌كاته‌وه.\nعه‌لی شمخانی، ئه‌مینداری گشتیی ئه‌نجومه‌نی باڵای ئاسایشی نه‌ته‌وه‌یی ئێران له هه‌ژماری تایبه‌تیی خۆی له تۆڕی كۆمه‌ڵایه‌تیی تویته‌ر نوسیویه‌تی: باشتره ئیسرائیل خه‌ریكی كۆكردنه‌وه و دابینكردنی پاره بێت بۆ بنیادنانه‌وه‌ی وڵاته‌كه‌ی، چونكه ئێران وه‌ڵامێكی وێرانكه‌ری ده‌بێت بۆ ته‌لئه‌بیب.\nشمخانی وتویه‌تی: له‌بری ئه‌وه‌ی ئیسرائیل یه‌ك ملیار و 500 ملیۆن دۆلار بۆ دژایه‌تیكردنی ئێران ته‌رخان بكات، باشتره هه‌زاران ملیار په‌یدا بكات بۆ چاككردنه‌وه‌ی ئه‌و زیانه گه‌وره‌یه‌ی كه تاران پێی ده‌گه‌یه‌نێت.\nئیسرائیل و ئێران ناوبه‌ناو لێدوانی دژبه‌یه‌ك ده‌ده‌ن، ئه‌و ته‌قینه‌وانه‌ی له ماوه‌ی رابردوودا له دامه‌زراوه ئه‌تۆمییه‌كانی ئێران روویدا، ئیسرائیلی پێ تۆمه‌تبار ده‌كرێت، تارانیش له زۆربه‌ی لێدوانه‌كانیدا هه‌ڕه‌شه‌ی وه‌ڵامی توند و سڕینه‌وه‌ی ته‌لئه‌بیب له‌سه‌ر نه‌خشه ده‌كات.


بەشی هونەرە جوانەکان چیە؟ خوێندن چەند ساڵە؟ وانەکانی چین. دەرچوانی ئەم بەشە دەبنە چی؟ | ZAnkoLine\nحوزه‌یران 13, 2018\nئەمجارە باسی بەشێکی ترتان بۆ دەکەین #پۆلی١٢ ەکان:\n#سکوڵی هونەرە #جوانەکان ( بەشی موزیک ـ زانکۆی سلێمانی ):\nدەبێت خوێندکار کۆنمرەی پۆلی 12ی لە 60 کەمتر نەبێت ، بۆ ئەوەی بتوانێت فۆڕمی تاقیکردنەوە وەربگرێت .\nدەبێت خوێندکار سەرکەوتوو بێت لە تاقیکردنەوەی وەرگرتنی .\nتاقیکردنەوە بۆ خوێندکارانی پۆلی 12 بەم شێوەیە دەبێت :\n1. ڕۆژی یەکەم ؛ تاقیکردنەوەی تیۆری موزیک دەبێت ، خوێندکار کۆمەڵێک پرسیار دەبێت وەڵام بداتەوە دەربارەی تیۆری موزیک و هەندێک زانیاری گشتی دەربارەی ئامێرەکان و فۆڕم و بنەما سەرەتاییەکانی تیۆری موزیک .\n2. ڕۆژی دووەم ؛ تاقیکردنەوەی پراکاتیک دەبێت . خوێندکار پێویستە پارچەیەک ئامادە بکات بە هەر ئامێرێک کە خۆی بە توانایە لێیدا . یان گەر بۆ بەشی دەنگ ( ڤۆکاڵ ) بێت ئەوە یان ئۆپێرایەک یان چواریلەیەکی کوردی ئامادە بکات ، هەروەها تاقیکردنەوەی ڕتم و سۆڵفێجیش دەکرێت .\nخوێندن لە بەشی موزیک 4 ساڵە . لە قۆناغی یەکەم و دووەم گشتی دەبێت . لەقۆناغی سێیەم خوێندکار ئەو بەشە هەڵئەبژێرێت کە تیایدا بە توانایە وئارەزووی خوێندنی هەیە . بەشەکانیش بەم شێوەن ؛\n1. Composition موزیک دانان\n2. Performance ژەنین\n3 . Ethnomusicology ئێتنۆ موزیکۆلۆجی\nلە دوای بەدەست هێنانی بڕوانامەی بەشی موزیک ، بواری کارکردنی زۆر و جۆراو جۆری هەیە . وەک ؛ وانە وتنەوە لە ئامادەیی ، وانە وتنەوە لە پەیمانگای هونەرە جوانەکان ، وەزارەتی ڕۆشنبیری ، دەزگاکانی ڕۆشنبیری ، سەندیگای هونەرمەندان ، ڕێکخراوە جۆراوجۆرەکان … هتد\nبڕوانامەی بەشی موزیک ئەکادیمییە . دەتوانێت هەڵگری ئەم بڕوانامەیە لە کۆمپانیا جیاوازەکان کار بکات .\nتێبینییەکی گرنگ ؛ لەبەر نەبوونی کەسانی شارەزا بەپێ ی پێویست لە کوردستان لە بواری هونەری موزیک ، لەسەرجەم شوێنەکان پێویستیان بە بڕوانامەی بەشی موزیکیان هەیە . چ ئامادەییەکان یاخود پەیمانگاکان یان شوێنەکانی تر\n← خوێندن لە بەشی پەرستاری چۆنە، وانەکان چین؟ دەبنە چی دوای دەرچون؟\nگەنجینەیەک لە بابەت →


بەرهەمی كارگەی دۆشاوی تەماتەی شارەزوور لە زیادبووندایە\nماوەی زیاتر لە یەك ساڵە كارگەی دۆشاوی تەماتەی شارەزوور دەستی بەكار كردووە و بەرهەمی رۆژانەی ئەو كارگەیە زیادی كردووە و رۆژانە 50 بۆ 60 هەزار قووتوو دۆشاو بەرهەم دێنێت.\nجاسم محەمەد سەرپەرشتیاری كارگەی دۆشاوی شارەزوور بۆ "وشە" گوتی، پێشتر بەرهەمی دۆشاوەكەمان لە ئێرانەوە دەهێناو لە قووتوومان دەنا، بەڵام ئێستە خۆمان و بە تەماتەی دەشتی شارەزوور بەرهمی دۆشاوەكە بەرهەم دێنن و رۆژانەش 50 بۆ 60 هەزار قتوو دۆشاو بەرهەم دێنین.\nزیاتر گوتی، داوامان لە حكوومەتی هەرێم كردووە بۆ ئەوەی هاوكارمان بێت و ئێمەش بتوانین پێداویستی ناوخۆ پڕ بكەینەوە، كە داوكارییەكی ئێمە دابینكردنی سووتەمەنی و مانگانەش كرێیەكان لەسەر كە نزیكەی 50 ملیۆنە بۆمانی دابین بكات، بەڵام تا ئێستە بۆمان جێبەجێ نەكراوە.\nمحەمەد ئاشكرای كرد، لە پلانماندایە ساڵی داهاتوو شەربەتی ترێ و هەناریش بەرهەم بێنن كە ئامێری و پێداویستی تایبەتمان بۆ دروستكردنی ئەو دوو شەربەتەش هێناوەتە ناو كارگەكە و ئامادەیە.\nرونی ، زیاتر لە هەزار دۆنم زەوی لە دەشتی شارەزوور بۆ ئەمساڵ بە تەماتە دەچێنین و بەرهەمەكەی دەكەینە دۆشاو و بەرهەمی تەماتەی جووتیارانی سنوورەكەش وەردەگرین بە نرخێكی گونجاو كە لە هەفتەی داهاتوودا نرخێكی لەسەر دیاری دەكەین.\nكارگەی دۆشاوی تەماتەی شارەزوور رۆژانە 50 بۆ 60 هەزار قووتووی دۆشاوی 800 گرامی بەرهەم دێنێت كە دەگاتە زیاتر لە 18 ملیۆن قووتوو لە ساڵێكدا، لە كاتێكدا پێداویستی ناوخۆ بە دۆشاوی تەماتە ساڵانە نزیكەی 50 ملیۆن قووتووە.


بێ خەبەری لە چارەنووسی زیندانی سیاسی کورد، عیسمەت سەلەحشوور | KHRN\nماڵ هه‌واڵه‌کانبه‌ندكراوان\tبێ خەبەری لە چارەنووسی زیندانی سیاسی کورد، عیسمەت سەلەحشوور\nبێ خەبەری لە چارەنووسی زیندانی سیاسی کورد، عیسمەت سەلەحشوور\nتۆڕی مافی مرۆڤی کوردستان ٢ی پووشپەڕی ٢٧١٩: چارەنووسی عیسمەت( محەممەد) سەلەحشور، زیندانی سیاسی کورد کە بۆ جاری دووهەم لە ماوەی دوو مانگی ڕابردوودا لە گرتووخانەی ناوەندی ورمێ بۆ ده‌ستبه‌سه‌رگه‌ی سازمانی ئیتلاعاتی سپا گواستراوەتەوە هیچ زانیاریێک لە بەردەستدا نییە.\nسەرچاوەیێکی ئاگادار بە تۆڕی مافی مرۆڤی کوردستانیی ڕاگەیاند:\nعیسمەت (محەممەد) سەلەحشوور کە لە رۆژی ١٩ی جۆزەردان بۆ ده‌ستبه‌رسه‌رگه‌ی سپای پاسداران گواستراوەتەوە، لە مافی پێوەندی تەلەفوونی و چاوپێکەوتنی بنەماڵەی بێبەش بووە و درێژەی بێ خەبەری لە دۆخی ناوبراو بۆتە هۆی زێدەکردنی هەستی نیگەرانی و پەرۆشی بۆ بنەماڵەکەی.\nئەم گیراوە سیاسییە پێشتر لە رێکەوتی ٣١ی خاکەلێوەی ئەمساڵیش لە گرتووخانەی ناوەندی ورمێ بۆ گرتووخانەی رێکخراوەی ئیتلاعاتی سپا ڕاگوێسترابووەوە و دوای ١٥ رۆژ لێپرسینەوە، سەر لە نوێ بۆ گرتووخانەی ناوەندی ورمێ گەڕێندراوە.\nعیسمەت( محەممەد)سەلەحشور خەڵکی گوندی فەلەکان لە دەڤەری شاری مڕگەوەری ورمێ لە رەشەمەی ساڵی ١٣٩٦ی هەتاوی لە لایەن هێزە ئەمنییەکانەوە دەستبەسەر کرا و پاش مانگێک لێپرسینەوە، گواستراوە بۆ گرتووخانەی ناوەندی ورمێ. ئەو پاشان لە لقی دووی دادگای شۆڕشی ورمێ بە تاوانی “هاوکاری دەگەڵ یەک لە پارتە ئۆپۆزێسیونەکانی کورد” پێنج ساڵ زیندانی تەعزیری بۆ داسەپا. ئەو سزایە رێبەندانی ساڵی ڕابردو لە لقی ١٣ی دادگای پێداچوونەوە پشت راست کرایەوە.\nزیندانی سیاسی كوردزیندانی ناوه‌ندی ورمێعیسمەت سەلەحشوور\nیاسین کەنعانی بۆ بەندیخانەی سەقز گوازرایەوە\nکەمال حەسەن رەمەزان لە دەستبەسەرگەی ئیتلاعاتی سپاوە بۆ...\nمحەمەد نەزەری بە مەبەستی پشکنینی پزیشکی بەڕێکرا بۆ...\nکەمال حەسەن رەمەزان بۆ دەستبەسەرگەی ئیتلاعاتی سپا گواسترایەوە\nدوایین زانیارییەکان سەبارەت بە دۆخی محەمەد مورادی لە...\nمانگرتنی قادر محەمەد زادە لە بەندیخانەی یەزد بەردەوامە/...\nئەکبەر لەکستانی بۆ نەخۆشخانەیەکی دەرەوی بەندیخانە گوازرایەوە\nدوایین زانیارییەکان سەبارەت بە مانگرتنی سێ بەندکراوی سیاسیی...\nسەعید شێرزاد بە مەبەستی تێپەڕاندنی باقی سزاکەی دەستبەسەر...\n29 تشرینی یه‌كه‌م 2019


هەواڵ / کوردستان :: پێش 3 هەفتە  :: 751 جار بینراوە\nله ئه‌نجامى ڕوداوێكى هاتوچۆ و به هۆى پێكدادانى ماتۆڕسكیلێك و ئۆتۆمبیلێكى بارهه‌ڵگر له‌سه‌ر ڕێگاى سه‌ره‌كى سلێمانى و ناحیه‌ى وارماوا، شۆفیرى ماتۆڕ سكیله‌كه كه ته‌مه‌نى 52 ساڵه گیانى له‌ده‌ستدا.\nكه‌مال ئه‌حمه‌د، به‌رپرسى به‌شى ڕاگه‌یاندنى نه‌خۆشخانه‌ى گشتى شه‌هید ڕه‌وف به‌گ له قه‌زاى شاره‌زوور به دواڕۆژى ڕاگه‌یاند: نیوه‌ڕى ئه‌مڕۆ ته‌رمى هاوڵاتییه‌ك گه‌یه‌ندرایه به‌شى فریاكه‌وتنى نه‌خۆشخانه‌كه‌مان كه له ئه‌نجامى پێكدادانى ماتۆڕ سكیلێك و ئۆتۆمبێلێكى بارهه‌ڵگر گیانى له‌ده‌ستدا بوو.\nئاماژه‌ى به‌وه‌شكرد، به وته‌ى ئه‌و كه‌سانه‌ى كه له‌گه‌ڵیدا هاتوونه‌ته نه‌خۆشخانه ڕووداوه‌كه له‌سه‌ر ڕێگاى سه‌ره‌كى سلێمانى و ناحیه‌ى وارماوا له نزیك گوندى قه‌ره‌گۆڵ ڕویداوه، هاوكات ئه‌و هاوڵاتییه‌ى كه گیانى له‌ده‌ستداوه ته‌مه‌نى 52 ساڵه و دانیشتووى ناحیه‌ى وارماواى سه‌ر به قه‌زاى شاره‌زووره.\nئه‌و به‌رپرسه‌ى نه‌خۆشخانه‌ى گشتى شه‌هید ڕه‌وف به‌گ ئه‌وه‌شى خسته‌ڕوو، به مه‌به‌ستى لێكۆڵینه‌وه‌ى زیاتر له ڕووداوه‌كه پاش ئه‌نجامدانى چه‌ند ڕێكارى ته‌ندروستى ته‌رمه‌كه‌مان ڕه‌وانه‌ى پزیشكى دادى سلێمانى كرد.


وەفدى وەزارەتى خوێندنى باڵا چەند دامەزراوەیەکى زانستى لە ئێران بەسەردەکاتەوە | وەزارەتى خوێندنى باڵا و توێژینەوەى زانستى\nوەفدى وەزارەتى خوێندنى باڵا چەند دامەزراوەیەکى زانستى لە ئێران بەسەردەکاتەوە\nلە چوارچێوەى سەردانەکەیاندا بۆ کۆمارى ئیسلامى ئێران, ئەمڕۆ سێ شەممە, ڕێکەوتى (٢٦.٤.٢٠١٦), وەفدى وەزارەتى خوێندنى باڵا و توێژینەوەى زانستى حکومەتى هەرێمى کوردستان بەسەرۆکایەتى د.یوسف گۆران وەزیرى خوێندنى باڵا و توێژینەوەى زانستى, چەند دامەزراوەیەکى زانستیان لە تارانى پایتەختى کۆمارى ئیسلامى ئێران بەسەرکردەوە.\nیەکەمین وێستگەى دوەم ڕۆژى وەفدى وەزارەتى خوێندنى باڵا و توێژینەوەى زانستى هەرێمى کوردستان, بەسەرکردنەوەى زانکۆى بایۆتەکنەلۆجی-یان کرد، بەگەیشتنیان لەلایەن د. محمد عەلى سەنعەتى جێگرى سەرۆکى دامەزراوەکەو د. ئەمیر موسەوى سەرۆکى ئەنجومەنى بەڕێوەبردنى زانکۆکەو ئەندامانى بەگەرمى پێشوازى لە وەفدى وەزارەتى خوێندنى باڵا و توێژینەوەى زانستى کرا.\nلە کۆبونەوەیەکدا د. ئەمیر موسەوى سەرۆکى ئەنجومەنى بەڕێوەبردنى زانکۆى بایۆتەکنەلۆجى دواى ئەوەى بەخێرهاتنى وەفدى میوانى کرد, ئینجا کورتەیەکى لەبارەى زانکۆکەیان پێشکەش کرد و ڕایگەیاند: زانکۆى بایۆتەکنەلۆجى تاکە زانکۆیە لەسەر ئاستى کۆمارى ئیسلامى ئێران کە لە بوارى پزیشکى, کشتوکاڵى و پیشەسازى توێژینەوەى زانستى ئەنجام دەدات, لەهەمان کاتدا ئاماژەى بەژمارەى مامۆستا و ستافى بەڕێوەبردنى زانکۆکەیان کرد و, ئەوەشى ڕاگەیاند: کە زانکۆى بایۆتەکنەلۆجیا سەر بەوەزارەتى زانست و توێژینەوەو تەکنەلۆجیاى کۆمارى ئیسلامى ئێرانە. هەر لە قسەکانیدا جەختى لەسەر ئەوە کردەوە کە زانکۆکەیان لە کۆمەڵێک فاکەڵتى و بەشى گرنگ کە بۆ داهاتوى کۆمارى ئیسلامى ئێران گرنگن پێکهاتوە, هیوادارشى خواست پەیوەندییەکانیان لە پێناو خزمەتکردن بەهەردوولا بەردەوام بێت.\nلە بەرامبەردا د.یوسف گۆران وەزیرى خوێندنى باڵا و توێژینەوەى زانستى هەرێمى کوردستان دواى ئەوەى سوپاسى ئەو پێشوازییە گەرمەى لێکردن: وتى ئێمەش لە هەرێمى کوردستان کۆمەڵێک سێنتەر و ناوەندى توێژینەوەى گرنگمان هەیە, بۆ ئەوەش نمونەى بەدەستەى کوردستانى بۆ دیراساتى ستراتیژى و توێژینەوەى زانستى و, سێنتەرە زانستیەکانى زانکۆکانى (سلێمانى, سەڵاحەددین, کۆیە..) کرد, ئەوەشى ڕاگەیاند: کە لە هەرێمى کوردستان زانکۆیەکى تایبەت بەپزیشکیمان هەیە جگە لەو زانکۆیانەى کە بەشى پزیشکیان هەیە, هەموو ئەوانە وادەکات کە ئێمە دەست بەپەیوەندییەکانمان بکەین بەتایبەت ئاڵوگۆڕکردنى مامۆستا و ئەندامدانى توێژینەوەى هاوبەش و, بەکارهێنانى سێنتەرەکانى یەکتر بۆ خوێندکارانى ماستەرو دکتۆرا, ڕونیشیکردەوە بڵاوکردنەوەى توێژینەوە زانستیەکان و ئەنجامدانى کۆڕ و کۆنفرانس و سمینارى هاوبەش دەبنە هۆکارى زیاترى پەیوەندییەکانمان.\nهەر لەو کۆبونەوەیەدا جەخت لەسەر پێدانى (٦) زەمالەى خوێندن لەلایەن زانکۆى بایلۆتەکنەلۆجیا بەمامۆستایانى زانکۆکانى هەرێمى کوردستان دوپاتکرایەوە بۆ ئەوەى لە ماوەى (٦) مانگدا لە سێنتەرەکانى زانکۆى بایۆتەکنلۆجیا توێژینەوەى زانستى ئەنجام بدەن.\nلە بەشێکى دیکەى کۆبونەوەکەدا بڕیاریاندا هاوکارى زانکۆى سلێمانى بکەن بەتایبەت لە دامەزراندنى سێنتەرى توێژینەوەى زانکۆى سلێمانى کە ئێستا لە قۆناغى جێبەجێکردندایە, لەهەمان کاتدا خولى پێویست بۆ ستافى بەڕێوەبردنى سێنتەرى توێژینەوەى زانکۆى سلێمانى لە زانکۆى بایۆتەکنەلۆجیاى کۆمارى ئیسلامى ئێران دەکەنەوە بۆ چۆنێتى بەڕێوەبردنى سێنتەرەکەیان, ئەوەشیان ڕاگەیاند کە خوێندکارانى ماستەرو دکتۆرا دەتوانن سود لە سێنتەرەکانیان بۆ ئەنجامدانى توێژینەوەى زانستى وەربگرن.\nهەر لە کۆبونەوەکەدا لێپرسراوانى زانکۆکە بڕیاریاندا هاریکارى کۆلێژى کشتوکاڵى زانکۆى سەڵاحەددین بکەن بەتایبەت لە چۆنیەتى زیادکردنى بەرهەمى گەنم, بۆ ئەوەش جەخت لە ڕاهێنانى مامۆستایان و بەکارهێنانى بەشەکانى سێنتەرەکە کرایەوە.\nهەڵسەنگاندنى بلاوکراوەو توێژینەوە زانستیەکانى هەرێمى کوردستان بەشێوازێکى ئەکادیمى لەلایەن زانکۆى بایۆتەکنەلۆجیا گفتوگۆى پێویستى لەبارەوە کرا.\nدوابەدواى کۆبونەوەکەش وەفدى حکومەتى هەرێمى کوردستان چەند تاقیگەیەکى لە زانکۆى بایلۆتەکنەلۆجیایان بەسەرکردەوە و, ئاشناى چۆنێتى کارکردنى بەشە جیاکان کران.\nلە وێستگەیەکى دیکەى سەردانەکەیاندا بۆ کۆمارى ئیسلامى ئێران, وەفدى وەزارەتى خوێندنى باڵا و توێژینەوەى زانستى سەردانى زانکۆى ئەمیر کەبیر بۆ تەکنەلۆجیایان کرد و بەگەرمى لەلایەن د.ئەحمەد موعتەمەدى سەرۆکى زانکۆکەو ژمارەیەک لە ئەندامانى بەڕێوەبردنى زانکۆکە پێشوازییان لێکرا.\nلە کۆبونەوەیەکدا د. ئەحمەد موعتەمەدى سەرۆکى زانکۆى ئەمیر کەبیر بۆ تەکنەلۆجیا وتى: ئێمەو کوردستان پەیوەندییەکى قوڵ و دورو درێژەمان هەیە, ئەمڕۆ کە زانکۆکەمان دەیەوێ ئاستى پەیوەندییەکانى لەگەڵ زانکۆکانى جیهان فراوان بکات, خۆشحاڵیشە کە لەگەڵ ئێوەش هەوڵى گەشەکردنى پەیوەندییەکانمان بدەین, چونکە پێکەوە دەتوانى کارى باش بکەین.\nلە بەرامبەردا د.یوسف گۆران سەربارى دەستخۆشیکردن لەو کارى کە دەستیان پێکردوە بۆ گەشەکردنى پەیوەندییەکانیان, ئەوەى ڕاگەیاند: کە هەرێمى کوردستان و بەتایبەت وەزارەتى خوێندنى باڵا و توێژینەوەى زانستى بەخۆشحاڵیەوە پێشوازى لە دەستپێشخەریتان دەکات, چونکە هاریکارى و هەماهەنگى زانستى نێوان زانکۆکان دەبنە هۆى ئاڵوگۆڕکردنى ئەزمون و شارەزایى یەکتر, بەوەش دەتوانین هەنگاوى گرنگ بەرەو پیشەوە بنێین.\nلە بەشێکى دیکەى کۆبونەوەکەدا گفتوگۆ لەبارەى ئەو بابەت و لایەنانە کرا, کە دەکرێ زانکۆى ئەمیر کەبیر لەگەڵ زانکۆکانى هەرێمى کوردستان دەست بەکاروچالاکیە هاوبەشەکانیان بکەن, بۆ ئەوەش دواى ئەوەى گفتوگۆ لەسەرکردنەوەى بەشى ئەندازیارى پزیشکى لە زانکۆى سلێمانى کرا, بڕیاردرا وەفدێکى پسپۆڕى زانکۆى ئەمیر کەبیر سەردانى زانکۆى سلێمانى بکەن بۆ دانانى ڕێوشوینى گونجاو بۆ کردنەوەى ئەو بەشە, هەروەک وەفدەکە گفتوگۆ لەسەر هەموو ئەو بابەتانەش دەکات کە تێگەیشتنى هاوبەش لەسەریان هەبووە.\nلەهەمان کاتدا بۆ چۆنێەتى پتەوکردنى پەیوەندییەکان لەگەڵ زانکۆى سەڵاحەددین هەمان وەفدى پسپۆڕ لە زانکۆى ئەمیر کەبیر بۆ تەکەنلۆجیا سەردانى زانکۆى سەڵاحەددین بکات بۆ دانانى ڕێوشوێنێک بۆ چۆنێیەتى کردنەوەى بەشى ئەندازیارى نەوت لە کۆلێژى ئەندازیارى زانکۆى سەڵاحەددین.\nبەهەمان شێوە وەفدەکە لە زانکۆى پۆلیتەکنیکى سلێمانى گفتوگۆ لەبارەى دانانى میکانزمێک بۆ کردنەوەى بەشى ئەندازیارى کۆمپیوتەرو نەوت و وزە بکات, لەهەمان کاتدا بۆ کردنەوەى خوێندنى ماستەر و دکتۆرا (MBA & DBA) لە بوارى کارگێڕى کار, گفتوگۆ لەگەڵ زانکۆى پۆلیتەکنیکى سلێمانى دەکات.\nزانکۆى ئەمیر کەبیر کە ساڵى (١٩٥٨) کراوەتەوە, لە ئێستادا لەگەڵ زانکۆى سلێمانى بەشدارە لە بەرنامەى (ئێرانس مۆس مؤدنس وئیرانس مۆنس پلاس)ى ئەوروپى بەشدارە, هەروەک پێشتریش ڕێکەوتنى لەگەڵ زانکۆى سەڵاحەددین هەبووە, لەم کۆبونەوەیەشدا جەخت لە کاراکردنەوەى ڕێکەوتنامەکە کرایەوە.\nبڕوانە وێنەى زیاترى سەردان و بەسەرکردنەوەکان


پەیمانگەی کۆمپیوتەری سلێمانی ناحکومی\nپەیوەندی: 009647702581617 | info@sulycom.net\nكردنه‌وه‌ی پێشانگای ته‌كنه‌لۆجیای زانیاری\nهاوار حسین یابە\nساڵانە، لەسەر ئاستە جیاوازەكان ، لە كەرتی گشتی و تایبەتی پەروەردە و فێركردن و ئۆرگانە پیشەییەكاندا،دەیان پێشەنگاو فێستیڤاڵ ئامادە دەكرێن ،كە بەسەدان بەرهەمی نایاب وداهێنانی تەكنۆلۆجی و هونەری و زانستیان تێدا نمایشدەكرێت،كۆی ئەمانە بەرهەمی پوختەكراوی مامۆستایان و خوێندكارانی داهێنەرن.\nهاوكات، ساڵانە هەزاران كەس دەبنە میوان و بینەری ئەم بەرهەمانە،سەرسام دەبن بەو توانا نوێ و داهێنانە نایابانە ،لە ئەلبوومی پێشوازیدا ،سوپاس و دەستخۆشی خۆیان دەنووسن،بەڵام هەرئەوەندەیەو ئیتر هەموو بەرهەمەكان كۆدەكرێنەوە و دەپێچرێنەوە، جا یان هەركەسەو دەیباتەوە بۆماڵەوە،یان لە گەنجینەكانی فەرمانگەو زانكۆو پەیمانگەكان فڕێ دەدرێن و دواجار دەبنە خۆراكی ژەنگ و تەپ و تۆز و مۆرانە.\nلێرەوە دەپرسین ئایا ئەمە دوا ئەنجامی هەموو تواناو داهێنانی گەنجەكانمانە؟\nبۆ چارەسەری ئەو كێشەیە لە پێناو بەرز ڕاگرتنی تواناكان و هاندان و گەشەپێدانی زیاتر بە بواری زانست و هونەر ،پێویستە حكومەتی هەرێم كاربكات بۆكردنەوەی پێشانگایەكی دۆكیۆمێنت بەردەوام لە شارەكاندا،بەمەبەستی پاراستنی ئەو بەرهەمانەو فرۆشتنەوەی بە هاوڵاتیان و كەرتی تایبەت بەمەبەستی بەرهەم هێنان و گەشەپێدانی زیاتر،كە دەكرێت ئەم پێشانگایە ببێتە مەیدانی هەمیشەیی بەڕووی میوانە بیانی و ناو خۆییەكاندا.\nباشترین پەیمانگە لە کوردستان\nAll right reserved by sulycom.net\nby Ramyar Abdolrahman\nInstagram Aylık oto beğeni paketi\nInstagram Aylık oto beğeni paketi Nedir Ne İşe Yarar\nBu konuyu size hemen kısaca anlatmak isterim beğeni paketi aldığınız da siz fotoğraf paylaşmanız sonucu resminize otomatik olarak beğeni gitmektedir\nGünün 24 saati resim gönderebilirsiniz


5 بواری لێکۆڵینه‌وه له کارئه‌ندامناسی ڕوه‌کدا\nڕوەکناسی، گیاناسی،( بە ئینگلیسی Botany ) یەکێک لە لقەکانی زانستی ژیناسییە کە لە سەر ژیان و گەشەی ڕوەکەکان دەکۆڵێتەوە.\nڕوەکناسی لەخۆگری چەندین لق لە زانستی ژیانە کە دەپەرژێتە سەر گیا، جلە و قارچک ەکان. ژێر لقەکانی ڕوەکناسی بریتین لە: مۆرفۆڵۆجی ، کارئەندام ناسی ، پۆڵێنزانی ، گەردەناسی و ... .\nڕۆبەرت ھوک لە ساڵی ١٦٦٥ بە یارمەتی ئامێرێکی وردبین توانی سەرەتا خانەکان لە تەپەدۆر و پاشان لە شانەیەکی زیندووی گیادا ببینێ. کاتێک لە چاویلکەی وردبینەکەیەوە سەیری کاژێکی ناسکی تەپەدۆری کردبوو، دەنووسێ: «من توانیم ژمارەیەکی زۆر کون و کەلێن ببینم کە لە شانەی ھەنگوین دەچن». ئەم خانانە زۆر قووڵ نەبوون، بەڵام لە ژمارەیەکی زۆری باکس دەچوون.\nمۆرفۆڵۆجی ڕوەک: دەپەرژێتە سەر توێکاری ، خانەناسی و تۆلناسی ڕوەک .\nجلەناسی : زانستی لێکۆڵینەوە لە جلەکان\nوەرگیراو لە «https://ckb.bywiki.com/w/index.php?title=ڕوەکناسی&oldid=543729»\nئەم پەڕەیە دواجار لە ١٣:٠٦ی ٢٣ی ئەیلوولی ٢٠١٧ نوێ کراوەتەوە.


دەستخۆش و ماندوو نەبن\nلە خولی 36ی نەتەوە یەكگرتوەكان لەسەر پێشنیازی شاندی ئیسپانیا لە یونسكو 13 ی شوبات وەك رۆژی جیهانی رادیۆ راگەینرا. راگەیاندی رۆژێك جیهانی بۆ رادیۆ لە پای ئەو خزمەتانەوە بوو، كە ئەم ئامرازی راگەیاندنە پێشكەش بۆ بیسەرانی دەكات.\nرێكخراوی پەروەردەو زانست و رۆشنبیری سەر بە نەتوەیكگرتوەكان یۆنسكۆ، ساڵانە لەم رۆژەدا هەڵمەتێك رادەگەیەنێت وەك یەكسانی نێوان هەردو رەگەزو رۆڵی لاوان لە گەشەپێدان و رۆڵی رادیۆكان لە كاتی كارەسات و روداوی كتوپڕ ، بۆ ئەمساڵ یۆنسكۆ رۆڵی رادیۆكانی لە سەردەمی كۆرۆنادا بەرز نرخاندووە بۆ رووبەرووبونەوەی هەواڵی چەواشە و بڵاوكردنەوەی خۆپارێزی تنەندروستی.\nلە رۆژی جیهانییاندا سەنتەری میترۆ پیرۆزبایی لە سەرجەم كارمەندانی رادیۆكانی كوردستان دەكات، رۆڵیان لە بڵاوكردنەوەی هۆشیاری تەندروستی و پێدانی زانیاری راست لە سەردەمی بڵاوبونەوەی كۆرۆنادا بەرز دەنرخێنێت و داوا دەكات ببنە سەكۆیەك بۆ دەنگی خەڵكی كوردستان و بڵاوكردنەوە زانیاری راست و مینبەرێك بۆ بیرورای جیاوازو گوزارشت لە فرە رەنگی كۆمەڵگەی كوردستانی بكات.


وێنە و تایبەتمەندییەکانی HTC One M10 پێش ڕاگەیاندی فەرمی بڵاوکرانەوە. – کەی ئای تی ئێن\nئەندرۆید 4, ئازار 2016\nوێنە و تایبەتمەندییەکانی HTC One M10 پێش ڕاگەیاندی فەرمی بڵاوکرانەوە.\nدوای ئەوەی بەفەرمی لە دوو ڕۆژی ڕابردوو کۆمپانیای ئێچ تی سی ڕیکلامێکی ڤیدیۆیی بەناوی Powerof10 بڵاوکردەوە کە بوە جێی سەرەنجی میدیاکان و لێکدانەوەی زۆری بۆ کرا و زۆریان ئاماژە بەوە دەکەن کە ئێچ تی سی لە خۆ ئامادەکردنە بۆ ڕاگەیاندنی فەرمی نەوەی نوێی مۆبایلی زنجیرەی HTC One M.\nجێگای ئاماژەیە و لەگەڵ بڵاوبوونەوەی ئەم ڕیکلامە هەژماری Evleaks وێنەیەکی HTC One M10 بڵاوکردووەتەوە و ئاماژەی بە تایبەتمەندییە سەرەکییەکانی نەوەی نوێی مۆبایلە نایابەکەی کۆمپانیای ئێچ تی سی تایوانی ناسراو بە HTC one M10 کردووە بەم شێوەیەی خوارەوە:\nقەبارەی شاشە: ٥.١٥ ئینچ بەڕوونی QHD\nپڕۆسێسەر: جۆری کوالکۆم سناپ دراگۆن ٨٢٠ ی چوار ناوکی\nبیرگەی ناوخۆیی: ٣٢ گێگابایت\nڕامی: ٤ گێگابایت\nکامێرای پشتەوە: بە هەستەوەری کۆمپانیای سۆنی و توانستی ١٢ مێگاپێکسڵە.\nتوانستی پاتریەکەی: بریتییە لە ٣٥٠٠ میلی ئەمێپیرە.\nسیستەم: ئەندرۆید مارشماڵۆو و بە ڕووکاری Sense 8\nبوونی هەستەوەری پەنجەمۆر\nدژە ئاو بە پلەبەندی IP68ـەوە\nبوونی دەرچەی جۆری USB C\nتاگەکان ئەندرۆید hetconem HTC HTCone


د.یوسف گۆران: په‌یڕه‌وكردنی ئایزۆ، كاره ئیدارییه‌كانمان چالاكتر ده‌كات | وزارة التعليم العالي والبحث العلمي\nد.یوسف گۆران: په‌یڕه‌وكردنی ئایزۆ، كاره ئیدارییه‌كانمان چالاكتر ده‌كات\nد.یوسف گۆران وه‌زیری خوێندنی باڵا و توێژینه‌وه‌ی زانستی ڕایگه‌یاند: سه‌رۆك و جێگری سه‌رۆكی حكومه‌ت جه‌ختی زۆر له گۆڕینی سیستمی به‌ڕێوه‌بردن له دامه‌زراوه‌كانی حكومه‌تی هه‌رێمی كوردستان ده‌كه‌نه‌وه، چونكه ئه‌و سیستمه‌ی ئێستا په‌یڕه‌و ده‌كرێ ناتوانێ له ئاست خزمه‌تكردنی هاوڵاتیان بێ.\nئه‌و ڕاگه‌یاندنه‌ی د.یوسف گۆران وه‌زیری خوێندنی باڵا و توێژینه‌وه‌ی زانستی ئه‌مڕۆ چوارشه‌ممه، ڕێكه‌وتی (11/7/2018) له میانه‌ی سه‌رپه‌رشتیكردنی تیمی جێبه‌جێكردنی سیستمی ئایزۆ له وه‌زاره‌ت هات.\nله‌و كۆبونه‌وه‌یه‌دا، كه له هۆڵی كۆبونه‌وه‌كانی وه‌زاره‌ت به‌ڕێوه‌چو، ژماره‌یه‌ك له به‌ڕێوه‌به‌ره گشتیه‌كانی دیوانی وه‌زاره‌ت و، به‌ڕێوه‌به‌ری به‌ڕێوه‌به‌راتیه‌كانی دیوانی وه‌زاره‌ت ئاماده‌یبون، له‌سه‌ره‌تادا د.محمد حسین سه‌رۆكی ده‌زگای سه‌رپه‌رشتی و دڵنیایی جۆری، كه له‌هه‌مان كاتدا ئه‌ركی سه‌رپه‌رشتیكردنی سیستمی ئایزۆی له دیوانی وه‌زاره‌ت پێسپێدراوه، باسی له كار و هه‌نگاوه‌كانی سیستمه‌كه كرد، كه له ماوه‌ی یه‌ك مانگی ڕابردودا جێبه‌جێیان كردوه، بۆ ئه‌وه‌ش وتی: سیستمی ئایزۆربه‌پێنچ هه‌نگاو جێبه‌جێ ده‌كرێ، وتیشی له هه‌نگاوی یه‌كه‌مدا، كه له ڕێكه‌وتی (4/7/2017) ده‌ستپێكرد، به‌ڵام زۆر به‌خاوی ڕۆیشتبو، بۆیه به ماوه‌ی( 14) مانگ ته‌واو بوه، له كاتێكدا ئه‌و هه‌نگاوه ته‌نها (5%) كۆی پڕۆژه‌كه پێكده‌هێنێ، زیاتر له‌و باره‌یه‌وه ڕونكردنه‌وه‌ی زیاتری داو وتی: دوای ئه‌وه‌ی له‌لایه‌ن وه‌زیری خوێندنی باڵا و توێژینه‌وه‌ی زانستی له ڕێكه‌وتی (11/6/2018) ڕاسپێدراین بۆ ته‌واوكردنی هه‌نگاوه‌كانی دیكه، خۆشبه‌ختانه له‌گه‌ڵ تیمی هاوكارانمان توانیمان هه‌نگاوی گرنگ به‌ره‌و پێش بنێین و له‌ماوه‌ی (14) ڕۆژدا توانیمان له هه‌نگاوی دوه‌مدا توانیومانه ڕێژه‌ی (25%) ته‌واو بكه‌ین، وتیشی ئه‌م هه‌نگاوه (20%) كۆی پڕۆژه‌كه پێكده‌هێنێ، ئه‌وه‌شی ڕاگه‌یاند: له هه‌نگاوی سێیه‌مدا تا ئێستا ڕێژه‌ی (10%) ته‌واو بوه، ئه‌م هه‌نگاوه زۆر قورسه چونكه (50%) كۆی پڕۆژه‌كه پێكده‌هێنێ، د.محمد حسین ئاشكراشیكرد هه‌نگاوی چواره‌م (15%) و، هه‌نگاوی پێنجه‌م (10%)ی كۆی پڕۆژه‌كه پێكده‌هێنن، ئه‌وه‌شی ڕاگه‌یاند: ئه‌گه‌ر هه‌موان هاوكار و هه‌ماهه‌نگ بن تا ڕێكه‌وتی (21/4/2018) پرۆسه‌كه به‌سه‌ركه‌وتویی ته‌واو ده‌كه‌ین، وتیشی جێبه‌جێكردنی پرۆسه‌كه خۆته‌رخانكردنی ده‌وێ و، ده‌بێ پلانی كاركردنیان هه‌بێ، بۆ ئه‌وه‌ش داوای له وه‌زیری خوێندنی باڵا و توێژینه‌وه‌ی زانستی كرد به‌وردی چاودێری به‌ڕێوه‌چونی پرۆسه‌كه بكات.\nهه‌ر له‌و كۆبونه‌وه‌یه‌دا، د.یوسف گۆران وه‌زیری خوێندنی باڵا و توێژینه‌وه‌ی زانستی وته‌یه‌كی گرنگی پێشكه‌شكرد و ڕایگه‌یاند: به‌هۆی جێبه‌جێكردنی سیستمی ئایزۆ ڕێكخستنه‌وه‌ی كاروباره‌كانی خۆمان ده‌كه‌ین، وتیشی له‌سه‌ره‌تادا هه‌مومان ماندوده‌بین، به‌ڵام به‌ستانداردی جیهانی كاره‌كانمان ڕێده‌خه‌ینه‌وه بۆ ئه‌وه‌ی باشتر خزمه‌ت بكه‌ین، ئه‌وه‌شی ڕونكردنه‌وه كه كاره‌كانمان ته‌واو كردوه و، بڕوانامه‌ی ئایزۆمان به‌ده‌ست هێنا به‌ڕێوه‌بردنی كاره‌كانمان هه‌نده ئاسان ده‌بێ خۆمان ناتوانین بگه‌رێینه‌وه سه‌ر ئه‌و شێوازه‌ی ئێستا كاری پێ ده‌كه‌ین.\nوه‌زیری خوێندنی باڵا و توێژینه‌وه‌ی زانستی ئه‌وه‌شی ڕاگه‌یاند: سه‌رۆكی حكومه‌ت و جێگری سه‌رۆكی حكومه‌ت زۆر بایه‌خ به‌جێبه‌جێكردنی سیستمی ئایزۆ ده‌دن، وتیشی له میانه‌ی پێشكه‌شكردنی سمنیارێك له سه‌رۆكایه‌تی ئه‌نجومه‌نی وه‌زیران له‌باره‌ی كاروچالاكیه‌كانمان، خۆشحاڵی خۆیان پیشاند كه ده‌ستمان به‌جێبه‌جێكردنی سیستمی ئایزۆ له وه‌زاره‌ت كردوه، چونكه ده‌زانن یه‌كێك له كێشه‌كانی ئه‌م حكومه‌ته به‌ڕێوه‌بردن، له‌به‌رئه‌وه ئایزۆ باشترین ڕێگه‌یه بۆ چاره‌سه‌ركردنی ئه‌و كێشه‌یه، بۆ ئه‌وه‌ش د.یوسف گۆران ڕایگه‌یاند: له‌به‌ر ئه‌و هۆكارانه جێبه‌جێكردنی سیستمی ئایزۆ نه‌ك ته‌نها له پێشینه‌ی كاره‌كانی وه‌زاره‌ته‌كه‌مانه، به‌ڵكو له كاره له پێشینه‌كانی سه‌رۆكایه‌تی حكومه‌تی هه‌رێمیشه، چونكه له دواجاردا جێبه‌جێكردنی ئه‌و سیستمه به‌قازانی دامه‌زراوه‌كانی حكومه‌ت ده‌گه‌رێته‌وه و، به‌هۆیه‌وه باشتر خزمه‌ت به‌هاوڵاتیان ده‌كرێ، له‌گه‌ڵ ئه‌وه‌شدا باشتریش خزمه‌ت به به‌ڕێوه‌به‌ر و فه‌رمانبه‌ران له دامه‌زراوه‌كانی حكومه‌ت ده‌كات.\nد.یوسف گۆران جه‌ختی له‌سه‌ر ئه‌وه‌ش كرده‌وه، كه پێویسته هه‌نگاو به‌هه‌نگاو خۆمان له‌گه‌ڵ شێوازێكی دیكه‌ی كاركردن ڕابهێنین، بۆ ئه‌وه‌ش پشتگیری ته‌واوی خۆی بۆ پرۆسه‌كه و هه‌نگاوه‌كانی جێبه‌جێكردنی دوپاتكرده‌وه.\nله كۆتایی كۆبونه‌وه‌كه‌شدا، له‌لایه‌ن به‌ڕێوبه‌ره گشتیه‌كان و به‌رێوه‌به‌ره‌كان و به‌شداربوانی كۆبونه‌وه‌كه چه‌ندین ڕاو سه‌ره‌نج و پرسیار له‌باره‌ی هه‌نگاوه‌كانی پڕۆسه‌كه و چۆنیه‌تی جێبه‌جێكردنی ئاراسته‌ی تیمی جێبه‌جێكردنی سیستمی ئایزۆ له وه‌زاره‌ت كرا و، له‌لایه‌ت تیمه‌كه‌شه‌وه به‌تیرۆته‌سلی وه‌ڵامی پرسیاره‌كان درایه‌وه، بڕیاریشدرا هه‌موو دو هه‌فته جارێك درێژه به‌و كۆبونه‌وانه بدرێ، بۆ ئاگاداربون له هه‌نگاوه‌كانی جێبه‌جێكردنی سیستمه‌كه و چاره‌سه‌ركردنی ئه‌و كێشه و به‌ربه‌ستانه‌ی ڕوبه‌ڕویان ده‌بێته‌وه.


ڕەخنەی لێبوردنی نێونەتەوەیی لە تورکیا سەبارەت بە عەفرین - Mehr News Agency\n3 August 2018 - 18:23\nNews Code 20741\nڕەخنەی لێبوردنی نێونەتەوەیی لە تورکیا سەبارەت بە عەفرین\nسەبارەت بە پێشێل کردنی مافی مرۆڤ لە عەفرین، ڕێکخراوی لێبوردنی نێونەەوەیی ڕەخنەی توندی لە تورکیا و هێزەکانی سەر بەم وڵاتە گرت.\nبە ڕاپۆرتی ئاژانسی مێهر لە ڕۆیترز، سەبارەت بە پێشێل کردنی مافی مرۆڤ لە عەفرین، ڕێکخراوی لێبوردنی نێونەەوەیی ڕەخنەی توندی لە تورکیا و هێزەکانی سەر بەم وڵاتە گرت.\nئەم ڕێکخراوەیە داوای کرد تورکیا هەرچی زووترە پێشێلکارییه‌کانی له عه‌فرین ڕابگرێت و کۆتایی به تاڵان و داگیر کردنی موڵک و ماڵی دانیشتوانی ئه‌و شاره بهێنێت.\nلە ڕاگەیەندراوەکەی ڕێکخراوی لێبوردنی نێونەتەوەیی هاتووە: دانیشتوووانی عه‌فرین ڕووبه‌ڕووی چه‌ندین پێشێلکاریی جۆراوجۆری مافی مرۆڤ بوونه‌ته‌وه که له‌سه‌ر ده‌ستی گرووپه چه‌کداره سوورییه‌کانی سه‌ر به تورکیا ئه‌نجام ده‌درێت.\nلە درێژەدا هاتووە: هێزه چه‌کداره‌کانی تورکیا به‌شێکن له ئه‌نجامده‌رانی پێشێلکارییه‌کان که خۆی له ده‌ستگیر کردنی هه‌ڕه‌مه‌کی و ڕفاندن و ده‌ست به‌سه‌رداگرتنی ماڵ و خانوو و دزین و تاڵانیدا ده‌بینێته‌وه.\nلێبوردنی نێو نەتەوەیی ئەماژەی داوە: چه‌کداره‌کانی تورکیا به هاوبه‌شی گرووپه چه‌کداره سوورییه‌کان ده‌ستیان گرتوووه به سه‌ر قوتابخانه‌کانی عه‌فریندا و ئه‌وه‌ش بووه‌ته هۆی بێبه‌ش کردنی هه‌زاران منداڵی شاره‌که له خوێندن.\nهەر لەمبارەوە لین مه‌علووف، به‌ڕێوه‌به‌ری توێژینه‌وه‌کانی ڕۆژهه‌ڵاتی ناوه‌ڕاست له لێبوردنی نێو نەتەوەیی وتی: په‌لاماردان و داگیرکردنی عه‌فرین له لایه‌ن سوپای تورکیاوه مه‌ینه‌تییه‌کانی دانیشتوووانی عه‌فرینی زیاتر کردوووه که خۆیان گیرۆده‌ی شه‌ڕێکی ناوخۆییی خوێناوی چه‌ند ساڵه‌ی سووریا بوون و ئازاری زۆریان چه‌شتووه.\nناوبراو داوای له به‌رپرسانی نه‌ته‌وه یه‌کگرتوووه‌کان و کۆمه‌ڵگه‌ی نێوده‌وڵه‌تی کرد که به په‌له سنوورێک بۆ ئه‌و پێشێلکارییانه دابنێن که تورکیا به‌رپرسه لێی و ئه‌و وڵاته پابه‌ند بکرێت به پاراستنی گیانی دانیشتوانی عه‌فرین.


زایینی: ٢٥-٠١-٢٠١٦ - هەتاوی: ١٣٩٤/١١/٠٥ - ١١:١٧ تاران قه‌باره‌ی فۆنت:\nکوردستان میدیا: وەستا "کەریم جەهانگیری" ناسراو بە "کەریم بەفراو" باوکی شەهیدێكی حیزبی دێموکراتی کوردستانی ئێران لە شاری مەهاباد کۆچی دوایی کرد.\nبەپێی هەواڵی گەیشتوو بە ماڵپەڕی کوردستان میدیا، وەستا کەریم جەهانگیری، باوکی "جەلال جەهانگیری" شەهیدی حیزبی دێموکرات، خەڵکی شاری مەهاباد، لە تەمەنی ٩٠ ساڵیدا ماڵئاوایی لە ژیان کرد.\nتەرمی وەستا کەریم لە نێو ئاپۆڕای خەڵکی ناوچەکە و دۆستان و ناسیاوانی، بە خاک ئه‌سپێردرا.\nوەستا کەریم جەهانگیری ناسراو بە "کەریم بەفراو" کەسایەتیی ناسراوی شاری مەهاباد و ئەندامی لە مێژینەی حیزبی دێموکراتی کوردستانی ئێران، بە هۆی نەخۆشی لە تەمەنی نەوەد ساڵیدا کۆچی دوایی کرد.\nوەستا کەریم بەفراو کەسایەتییەکی خۆشناو و بەنێوبانگی ناوچەی موکریان و دۆستی نزیکی شەهید دوکتور قاسملوو بوو. هەروەها ناوبراو ئەندامێکی هەڵسوڕ بووە لە شۆڕشی چەکدارانەی ساڵەکانی ٤٦_٤۷ ی هەتاوی.\nوەستا کەریم جێگای ڕێز و باوەڕی هەموو خەڵک و شۆڕشگیران بووە و هەردەم یارمەتیدەری پێشمەرگەکان لە کاتی شەری چەکداریدا بوو.\nوەستا کەریم باوکی شەهید جەلال جەهانگیری بوو کە ساڵی ١٣٦١ی هەتاوی شەهید کرا.\nحیزبی دێموکراتی کوردستانی ئێران، سه‌ره‌خۆشی له بنه‌ماڵه و خزم و که‌س‌وکاری وەستا کەریم دەکات و خۆی به شەریکی خەمیان ده‌زانێت.


بەختیار شارەزورى : پەکەکە و لیستى ڕەش و گۆڕانى هاوکێشەکان . – WTARIKURD\nبەختیار شارەزورى : پەکەکە و لیستى ڕەش و گۆڕانى هاوکێشەکان .\nئەگەر ئەم دوو جەمسەرە ڕێککەوتبێتن لەسەر فایلى عێراق و بیانەوێ داعش بخەنە ژێر گوشارى گەڕانەوە بۆ سوریا ، داعش چى تر پابەند نەبێت بە جەمسەرەکەیەوە و نەیەوێت بچێتە ژێر بارى گەڕانەوە بۆ سوریا ، ئەوا داعش دەکەوێتە بەردەم 3 ئەگەرەوە ..\n1- گەڕانەوە بۆ سوریا …\n2- بەشدارى پڕۆسەى سیاسى و گۆڕێنى ستراتیژیان ..\n3- شەڕى هەردوو جەمسەرەکە .\nخۆ ئەگەر بژاردەى سێیەم ئێستە لە لایەن داعشەوە کارى پێ بکرێت ، ئەوا داعش دەکەوێتە بەر حوکمى هێرش و ڕێککەوتنى هەردوو جەمسەرەکە ، ئەو کات دەتوانین بڵێن مێژوو خۆى دووبارە دەکاتەوە ، کاتێک ئەمریکا قائیدەى دروستکرد ، بۆ بەرگرتن لە بلۆکى شیعە و ڕوسى و دواى هەڵگەڕایەوە لە خۆى و 11سبتمبر ڕووى دا ، ئەوا داعش هەمان میراتگیرى قائیدەیە و تورکیا و ئیسرائیل و سعودیە و قەتەر دروستیان کردبێت ، ئەوا ئێستا ناچێتە ژێر جێبەجێکردنى پڕۆژەکەى ئەمریکاوە ، ئەمە هەمان سیناریۆى قائیدەیە و دووبارە دەبێتەوە ، بەڵام تورکیا تا ئێستاش هەندێ کارتى ماوە کە بتوانێت لە ڕێگەى کارتى داعشەوە جێبەجێى بکات ، ئەو کات ئەویش دژى داعش دەوەسێتەوە ، خۆ ئەگەر دروستکردنى داعش بۆ ئەوە بوبێت کە لە سوریادا دژى بەشار ئەسەد بێتەوە وەک درێژکراوەى جەمسەرى ئێرانى ، ئەوا ئێستا بەڕێککەوتنى هەردوو جەمسەرەکە لەسەر دۆسیەى عێراق ، ئەو کارتە گرنگى خۆى لە دەست دەدات و دەبێت جەمسەرى تورکى ئەمریکى بیسوتێنێ ، ئەمەش وا دەردەکەوێت کە هەردوو جەمسەرەکە ڕێککەوتبێتن لەسەر هەر سێ فیلەکە (عێراق ، تورکیا ، سوریا ) ئەو کات تاکە هۆکارى بەردەم ئەم ڕێککەوتنە داعش دەبێت …\nبۆ ڕووبە ڕووبونەوەى داعشیش باشترین هێز پەکەکە و یەپەگەیە ، خۆ ئەگەر ئەوروپا و ئەمریکا و ئیسرائیل بیانەوێ لە ڕێگەى پلانێکەوە تورکیایەکى نوێ دروستبکەن ، هەموو هێزە کان بەشدارى پڕۆسەى سیاسى بکەن ، بۆ ئەم فایلەش لەگەڵ جەمسەرى ئێرانى ڕوسیدا ڕێککەوتبێتن ، ئەوا باشترین کارت بۆ ڕوو بە ڕوو بونەوەى داعش پەکەکە و پەیەدەیە ، بە مانایەکى تر دۆسییەى هەرسێ فایلەکە تەواوکەرى یەکترین ، لێرەوە دەبێت ئەمریکا کار بۆ ئەوە بکات پەکەکە لە لیستى ڕەش دەربهێنێ و پاشان لەسەر دۆسیەى ڕۆژئاواى کوردستان و بەشار ئەسەدیش ڕێکبکەون ، لێرەوە بەشدارى پەکەکە ویەپەدە هەر لە مخمور و کەرکوکەوە تا دەگاتە جەلەولا و داواکردن بۆ دەرهێنانى پەکەکە لە لیستى ڕەش ، ئاماژەیە بەوەى کە هەردوو جەمسەر لەسەر دۆسییە و فایلى ( عێراق ، تورکیا ، سوریا ) ڕێککەوتبێتن ، بەڵام سەرەتاکانى لە عێراقەوە دەست پێ دەکات ، بە ڕووبەڕووبونەوەى پەکەکە و یەپەدە و پێشمەرگە لەگەڵ داعش لە عێراقدا ، ئەوەش دەزانین کە ناتۆ و ئەوروپا و ئەمریکا سەرباز نانێرن و تەنها هاوکارى هێزى ئاسمانى دەکەن ، خۆ ئەگەر هەموو لایەک گەیشتبێتنە ئەو باوەڕەى کە شەڕى داعش تەنها بە ( خوێن و فکر و ئاسمان ) دەکرێت ، ئەوا پەکەکە و یەپەگە و ئەمریکا و ناتۆ دەبنە هاو بەرژەوەندى و تەواوکەرى یەکتر بۆ ناچارکردنى داعش بە پڕۆژەکەى ئەمریکا ، کە هەر دوو جەمسەرەکە لەسەرى کۆکن ، ئەمە بەدەر لەوەى کە ئەگەر داعش بچێتە قۆناغى فتوحاتەوە ئەوا زۆبەى وڵاتانى ناوچە دەکەونە بەردەم ئەگەرى هەڕەشەى تەقینەوەکانەوەکانى داعشەوە ، خۆ ئەگەر تورکیا لە ئێستا وەک پێویست بەشدارى شەڕى داعش نەکات بە هۆى ئەوەى کە گیراوێکى زۆرى لاى داعشە و ئەیەوێت لە پەکەکە و یەپەگە دڵنیا بێت ، ئەوا ناتۆ بەشدارى دەکات ، خۆ ئەگەر ئەمە دیوێکى سیناریۆکان بێت ئەوا دەتوانرێت بە کۆمەڵێک ئاراستەى تردا بخوینرێتەوە ، ئەگەر گێمى یەکەمى سیناریۆکان تەواو بوو بێ ، ئەوا گێمەکانى ترى و سیناریۆکانى ترى و تاکتیکەکانى ترى و کارتەکانى ترى لە ئێستەوە دەست پێ دەکات ، لە بەرامبەردا ئەگەر داعش هەڵگرى ئەگەرى سێیەم بێت و شەڕى هەر دوو جەمسەر بکات ، ئەوا شەڕى شەبەحى دەست پێ دەکات ( تەقینەوەکان ) کە وردە وردە خەریکە سەرەتاکانى دەردەکەوێت ، ماوەتەوە بڵێن دەرهێنانى پەکەکە لە لیستى ڕەش و بەشدارى لەشەڕەکانى عێراقدا ، بە بۆچونى من ریککەوتنى هەردوو جەمسەرەکەیە ، گۆڕانى گەورە لە هاوکێشەکاندا ڕوو دەدات ، ئەگەر بە ئاراستەیەکى تر سیناریۆکان کارى تر نەکات ، ئەو کات قسەى ترمان دەبێت … چونکە کەوتوینەتە بەردەم کۆمەڵێک ئەگەر و گریمانەى زۆرەوە ، ئەکرێت هەر خۆیندنەوەیەک هەڵگرى یەکێک بێت لەو ئەگەر و گریمانانە …. بەڵام بەم دیوەیاندا دەرهێنانى پەکەکە لە لیستى ڕەش ، ڕێکەوتنە لەسەر هەر سێ فایلەکە ( عیراق ، سوریا ، تورکیا ) ئێمەش چاوەڕێ ى تاکتیک و یاریەکانى ترین بزانین لە کۆیوە سەر دەردەهێنێت .\n ئەبوبەكر بەغدادی : دەبێت ئەردۆگان دەستیشم ماچ بكات .


سه‌ركرده‌یه‌كی یه‌كێتی: به دڵنیاییه‌وه كۆنگره دوادەخرێت\nمەکتەبی سیاسیی یەکێتی دوێنێ بڕیاری دواخستنی کۆنگرەی دەرکرد و رەوانەی سەرکردایەتی کرد بۆ پەسندکردنی، ئەندامێکی سەرکردایەتیش دەڵێ، به دڵنیایه‌وه کۆنگرە دوا دەخرێت و ئاماژە بۆ ئەوەیس دەدات، تا ئێستا ئاگادار نه‌كراوینە‌ته‌وه بۆ كۆبوونه‌وه‌ی سه‌ركردایه‌تی له‌سه‌ر پرسی كۆنگره.\nمحه‌مه‌د وه‌تمان، ئه‌ندامی ئه‌نجوومه‌نی سه‌ركردایه‌تی یه‌كێتی نیشتمانی كوردستان ڕایگه‌یاند، تا ئێستا ئاگادارنه‌كراوینه‌وه بۆ ئه‌نجامدانی كۆبوونه‌وه‌ی سه‌ركردایه‌تی یه‌كێتی له‌باره‌ی پرسی دواخستنی كۆنگره و دیار نییه كه‌ی كۆ ده‌بینه‌وه.\nوه‌تمان ئه‌وه‌شی گوتووه، ئه‌و دوو ڕۆژه‌ی كه ماوه فریای كۆنگره ناكه‌وین و به دڵنیاییه‌وه كۆنگره‌ی یه‌كێتی دواخراوه، به‌ڵام نازانین ئایا بۆ چه‌ند ڕۆژێك دواده‌خرێت، هه‌ر له مانگی كانونی یه‌كه‌م ده‌كرێت یان ده‌كه‌وێته مانگی كانونی دووه‌می ساڵی نوێ.\nدۆینێ لە کۆبوونەوەی مەکتەبی سیاسیی بڕیار لەسەر دواخستنی کۆنگرەی یەکێتی درا و بڕیارەکە ڕەوانەی سەرکردایەتی ئەو حزبە کرا بۆ ئەوەی ئەمڕۆ کۆ ببێتەوە و پەسندی بکات، محەمەد وەتمان دووپات لەوە دەکاتەوە، له ئه‌گه‌ری كۆبوونه‌وه‌ی سه‌ركردایه‌تی دواخستنی کۆنگرە دیاری دەکرێت.\nیه‌كێتی نیشتمانی كوردستان ئه‌گه‌رچی ماوه‌ی زیاتر له 10 ساڵه به‌هۆی كێشه‌ی ناوخۆ و باڵ باڵێن كۆنگره‌ی نه‌به‌ستووه، به‌ڵام له مانگی ئه‌یلولی ئه‌مساڵ بڕیاریدا حه‌وتی كانونی یه‌كه‌م كۆنگره‌ی چواره‌م ببه‌ستێت، دوای به‌ستنی كۆنفرانسی كۆمیته‌كان له ناوه‌ڕاستی مانگی پێشوو کە کۆمەڵێک کێشەی تێکەوت، نه‌یتوانی كۆنفرانسی مه‌ڵبه‌ند و مه‌كته‌به‌كان ببه‌ستێت و به‌و هۆیه‌وه كۆنگره دواده‌خات.


لەمیانی پێشوازی کردنی لە لیژنەی نێودەوڵەتی بۆ کاروباری ونبووەکان..کەعبی: پێویستە له‌ڕوی مرۆڤایه‌تیه‌وه ڕەفتار لەگەڵ دۆسیه‌ی ونبوەکان و گۆڕە بەکۆمەڵەکاندا بكرێت – مجلس النواب العراقي\nلجنة التربية النيابية تدعوا وزارة التربية وخلية الأزمة بالاخذ بالمقترحات التي تقدمت بها\nالحداد في ذكرى عمليات الأنفال ضد الكورد الفيليين قبل 40 عاماً : الفيليون مكون أصيل قدموا تضحيات كبيرة، يجب إنصافهم وإعادة حقوقهم المسلوبة بالتشريعات والقوانين النافذة.\nلجنة التعليم النيابية تهنئ الأكاديميين العراقيين\nخلال اجتماعها الثامن .. خلية الأزمة النيابية تصدر 9 توصيات و تقرر التوجه الى النجف وكربلاء وبابل غدا\nسه‌رۆكایه‌تی جێگری یه‌كه‌م\nلەمیانی پێشوازی کردنی لە لیژنەی نێودەوڵەتی بۆ کاروباری ونبووەکان..کەعبی: پێویستە له‌ڕوی مرۆڤایه‌تیه‌وه ڕەفتار لەگەڵ دۆسیه‌ی ونبوەکان و گۆڕە بەکۆمەڵەکاندا بكرێت\n22/12/2019 12/01/2020 188 Views\nبه‌ڕێز حەسەن کەریم کەعبی جێگری یەکەمی سەرۆکی ئەنجومەنی نوێنەران لەنوسینگەکەی حۆدا یەکشەممە ۲۲ی کانوونی یەکەم ۲۰۱۹ پێشوازی کرد لە خاتونە سەرۆکی لیژنەی نێرراوی نێودەوڵەتی بۆکاروباری ونبووەکان Icmp) وەشاندە یاوەرەکەی .\nوەکەعبی وتی لەنیوان دیدارەکەدا کە ڕکخراوە نیو دەوڵەتیە تایبەتمەندەکان سوودێکی گەورەی پێشکەش بەوڵاتی عێراقمانی کرد بەتایبەتی لەهەندێ لەو مەلەفانەی کەپێوستیمان هەیە بە ئەزمون و توانای هونەریی وڵاتان ، وەلەم مەلەفانە گوڕە بەکۆمەڵەکان کە ( Icmp ) سووربوولەسەر هەوڵدانێکی تەواوبۆیارمەتی لایەنە خۆجێییەکان کەبووبەهۆی ڕێژەێکی گەورەی تەواوبوونی وە تائێستا کارکرد ن بەردەوامە لە زۆر لەشارەکاندا بەبۆنەی قوارە ی کارەساتەگەورەکە کەگەلەکەمان بەسەریا هات لەسێبەری ڕژێمە دیکتاتۆریەکان وشەڕی زوردا”.وەبەڕێزی داوەی کرد لەلایەنە تایبەتمەندەکان بەتایبەتی وەزارەتی دەرەوەو دەزگای شەهیدەکان وبەڕێوەبەرایەتیەکانی دیکە کە پاڵپشتیی ئەم ڕێکخراوانە وەبەر بهێنێت وەهاوکاریەکەی بخاتە چوارچێوەێکی یاساییەوە لە نیوان بەستنی ڕێککەوتنامەی دووڵاییەوە ،لەهەمان کاتدا داواکاربوو کە لەگەڵ ئەم مەلەفەدا بەشێوهێکی مرۆڤانە کاربکرێت نەک بەسیاسیانە.\nوەلەنیوان دیدارەکەدا گفتوگۆ کرا لەسەرزۆر لەمەلەفەکان پەیوەندیان بە دامەزراندنی ناوەندێکی نیشتمانی بۆ ونبووەکان و بزر کراوەکان بەزۆر ، وە دواچالاکی ڕێکخراوەکە وەهاوکاریی لەگەڵ بەڕێوەبەرایەتی گۆڕە بەکۆمەڵەکانداکەسەربە دەزگای شەهیدەکانە لەزۆر لەپەرێگاکاند دیالەوسەڵاحەدین وسەماوەو بابل.\nنوسینگەی ڕاگەیاندنی جێگری یەکەمی سەرۆکی ئەجومەنی نوێنەران\nUniversity of Technology Computer Engineering Department


توێژه‌رانی چوار ده‌وڵه‌ت پێكوته‌یه‌ك كه ته‌مه‌نی 100 ساڵه له دژی كۆرۆنا تاقی ده‌كه‌نه‌وه\nباسنیوز 24/03/2020 - 22:15 بڵاوکراوەتەوە لە جیهان\nتوێژه‌رانی چوار ده‌وڵه‌ت خۆیان ئاماده كردووه بۆ ده‌ستپێكردنی تاقیكردنه‌وه‌ی پێكوته‌یه‌ك كه ته‌مه‌نی ده‌وروبه‌ری 100 ساڵه، له دژی كۆرۆنا.\nكه‌ناڵی (سكای نیوز) له گۆڤاری (ساینس)ه‌وه بڵاوی كرده‌وه، ئه‌و پێكوته‌یه پێشتر له دژی سیل و نه‌خۆشییه به‌كتریاییه‌كان به‌كار هاتووه و ره‌نگه بتوانێت سیسته‌می به‌رگریی له‌شی مرۆڤ به شێوه‌یه‌كی گه‌وره به‌هێز بكات، له ئه‌نجامیشدا بتوانرێت به‌ره‌نگاری ڤایرۆسی كۆرۆنا (كۆڤید - 19) ببێته‌وه یانیش پێكوته‌كه وابكات كه ئه‌و كه‌سه‌ی بۆی به‌كار هاتووه، تووشی كۆرۆنا نه‌بێت.\nبڕیاره ئه‌م پێكوته‌یه وه‌ك تاقیكردنه‌وه‌یه‌ك له‌و پزیشك و په‌رستارانه بدرێت كه به شێوه‌یه‌كی به‌رفراوان مامه‌ڵه له‌گه‌ڵ تووشبوانی كۆرۆنا ده‌كه‌ن، له‌گه‌ڵ كه‌سانی به‌ته‌مه‌ن كه گومانی ئه‌وه‌یان لێده‌كرێت، ئه‌گه‌ر تووشی كۆرۆنا ببن، به شێوه‌یه‌كی توند نیشانه‌كانیان له‌سه‌ر ده‌رده‌كه‌وێت.\nگه‌ڕانه‌وه بۆ ئه‌م پێكوته‌یه به‌هۆی ئه‌وه‌یه كه ڤایرۆسی كۆرۆنا زیانێكی گه‌وره له كۆئه‌ندامی هه‌ناسه‌دانی مرۆڤ ده‌دات و له حاڵه‌ته تونده‌كاندا ده‌بێته هۆی هه‌وكردنی سییه‌كان.\nپێشبینی ده‌كرێت تیمێكی زانستیی هۆڵه‌ندی یه‌كه‌مین گرووپ بن كه ئه‌م هه‌فته‌یه تاقیكردنه‌وه له‌سه‌ر ئه‌م پێكوته‌یه ده‌كه‌ن و تاقیكردنه‌وه‌كه‌ش هه‌زار كه‌س ده‌گرێته‌وه له‌وانه‌ی كه كار له بواری چاودێریی ته‌ندروستیدا ده‌كه‌ن.\nبه‌شداربوانی ئه‌م تاقیكردنه‌وه‌یه پێكوته‌یه‌كیان پێده‌درێت كه له ناوه‌ندی پزیشكیدا به (بی سي جی) ناسراوه و له بنه‌ڕه‌تدا بۆ خۆپاراستن له سیل به‌كار دێت.\nزاناكان هه‌وڵ ده‌ده‌ن له‌م ماوه‌یه‌دا سوود له‌و پێكوتانه وه‌ربگرن كه پێشتر له دونیادا هه‌بوون، چونكه پێشخستنی پێكوته‌یه‌كی تایبه‌ت به كۆرۆنا پێویستی به ماوه‌ی نێوان 12 تا 18 مانگ هه‌یه. توێژه‌رانیش هۆكاری دواكه‌وتنه‌كه بۆ ئه‌وه ده‌گه‌ڕێننه‌وه كه هه‌ر پێكوته‌یه‌ك پێویستی به‌وه هه‌یه، بزاندرێت ئاخۆ ﻻیه‌نه خراپه‌كانی بۆ سه‌ر مرۆڤ چییه.\nبه گشتی پێكوته‌كان هاوكاریی جه‌سته‌ی مرۆڤ ده‌كه‌ن له ڕووبه‌ڕووبوونه‌وه‌ی نه‌خۆشییه‌كی دیاریكراو، ئه‌و پێكوته‌یه‌ش كه له ﻻیه‌ن توێژه‌رانی چوار وڵاته‌وه تاقی ده‌كرێته‌وه، سیسته‌می به‌رگریی له‌ش به‌هێز ده‌كات.\nپێشتریش هه‌ریه‌ك له زانایان (پیته‌ر ئابی و كریستین ستابیل) جه‌ختیان كردبووه‌وه كه پێكوته‌ی (بی سی جی) مرۆڤ له نه‌خۆشییه ڤایرۆسییه گوازراوه‌كان ده‌پارێزێت له ماوه‌ی ساڵێكدا كه پێكوته‌كه‌ی تێدا به‌كار هاتووه.\nسه‌رچاوه: سكای نیوز - عربی


مەسرور بارزانی: دەبێت فەرمانبەرانی هەرێم داوای پاشەکەوتی موچە لە بەغداد بکەن – لڤین پرێس\nمەسرور بارزانی: دەبێت فەرمانبەرانی هەرێم داوای پاشەکەوتی موچە لە بەغداد بکەن\nسەرۆکی حکومەتی هەرێمی کوردستان، لە حكومەتی ئێمە هیچ موچەیەك پاشەكەوت نەكراوە لەم كابینەیە، ئەوەی پێشتریش پاشەكەوت كراوە كەس نەیوتوە مافی هاوڵاتییان و موچەخۆران دەخورێت.\nمەسرور بارزانی، سەرۆکی حکومەتی هەرێمی کوردستان، ئەمڕۆ ( چوارشەممە، ٢٧ی تشرینی یەکەمی ٢٠٢١ ) لەمیانی بەشداریكردنی لە دیداری ئینستیتیوتی مێری، رایگەیاند،” لە حكومەتی ئێمە هیچ موچەیەك پاشەكەوت نەكراوە لەم كابینەیە، ئەوەی پێشتریش پاشەكەوت كراوە كەس نەیوتوە مافی هاوڵاتییان و موچەخۆران دەخورێت. با واز لە عاتیفە بهێنین، حكومەت چەند پارەی هەیە و دەتوانێت چەند پارە بداتەوە؟ هیوادارم لە دەسەڵاتی بەغدا ئەم پرسیارە بكرێت، لە ( 2014 تا 2017 ) حكومەتی عێراق هیچ پارەیەكی بۆ كوردستان نەنارد و حكومەتی هەرێم ناچار بو قەرز لەو كۆمپانیایانە بكات كە نەوت لە هەرێمی كوردستان دەكڕن”.\nلە بەشێکی تری لێدوانەکەیدا ڕایگەیاند،”من داوا دەكەم هەمومان داوای مافی خۆمان لە بەغدا بكەین كە ئەو موچانەی پاشەكەوت كراون یان نەدراون، حكومەتی بەغدا ناچار بكرێت ئەو پارەیە بۆ موچەخۆران بگەڕێنێتەوە، ئەوەی پێمانكراوە كردومانە، بەهیچ شێوەیەك بەرنامەی حكومەت نەبوە پارەی موچەخۆران نەدات”.\nسەرۆکی حکومەتی هەرێمی کوردستان راشیگەیاند،” ئێمە ملیۆنێك و نزیكەی 200 هەزار موچەخۆرمان هەیە، چەند هاوڵاتیمان هەیە؟ شەش بۆ حەوت ملیۆن هاوڵاتی بە ناوچە دابڕێندراوەكانیشەوە هەن، ئایا حكومەت تەنیا حكومەتی موچەخۆرە یان هەمو هاوڵاتییانە؟ ئایا ئەوانەی موچەخۆر نین مافی ئەوەیان نییە خزمەتگوزارییە جۆراوجۆرەكانیان بۆ دابین بكرێت؟ ناتوانین پێنج ملیۆن كەس بكەینە قوربانی ملیۆنێك موچەخۆر. لە هەمان كاتدا ئەولەویەتمان بە موچە داوە، ئەركی حكومەتە موچە بدات، بەڵام مافی موچەخۆران لە لایەن حكومەتی فیدرالەوە راگیراوەو نەدراوە، لە لایەكی دیكەشەوە كاری حكومەتە مافی هەمو هاوڵاتییان بدات بە موچەخۆرو ناموچەخۆریشەوە”.\nبافڵ تاڵەبانی: یەکێتی گۆڕانکاری لە ئەرکە حزبییەکانی کەرکوک کردووە\nنوێترین زانیاری سەبارەت بە دابەشکردنی مووچە و دووبارە لێبڕینی مووچە


دوو ڕۆژ پێش ئەوەی لەلالیەن هێزەکانی )پ، د، ک( ەوە دەستگیر بکرێت، کاک دکتۆر " محەمەد کیانی" تەشریفی هێنا بۆ سولەیمانی و، هاوڕێی ئازیزم دکتۆر سالار باسیرەش ئامادەگی هەبو، زۆر بیروڕامان ئاڵوگۆڕ کرد لەسەر ئەوەی کە ئەگوزەرێت، دکتۆر "کیانی" مکوڕ بو، لەسەر ئەوەی کە هیچ نەکردن نابێت و، ئەبێت شتێک هەر بکەین و، ئەمەش پێویستی بە تواناو ئەدڤایزی هەموومانە، کە پێکەوە بین، لێرەدا زۆر ئەم کاراکتەرەم خۆشویست، لەبەر خەمخۆریی و هەڵوێستەکانی، وتیشی " جارێک تۆ لە سولەیمانی سیمینارت هەبووە، من لە هەولێرەوە تەنها لەبەر ئەوە هاتووم و ئامادەبوم". کاراکتەرێکی وا ناسنامەی بەریتانی هەیە، ئەندامی جڤاتی نیشتیمانی حزبێک بوە، ئەندامی پەرلەمانی عێراق بووە، پزیشکێکی کارامە، لەسەردەمی بەعسدا بخرێتە زیندان، لە ۱۷ی شوبات ئازار بدرێت، پێمگوت دکتۆر گیان، سیاسەت و واقیع شتێکەو، هەڵوێست و ڕەخنەش شتێکی تر، لێرەدا لە پێش دا دەستەاڵتێکی بێدەربەست هەیە، کە بۆشایی فیکریی و یاسایی و سیاسیی لە کۆمەڵگەدا دروست کردوە، خەڵکیش هێدی هێدی پەنا بۆ ئەفکارو ئایدۆلۆژیاو دیدی تر ئەبات، ئەوەی سەلەفیەتە سەلەفیەتە، ئەوەی بیریی داعشی هەیە، ئەوا هەیەتی، ئەوەی پەیوەندیی ئەکا بە حەشدی شەعبیەوە ئەیکات، ئەوەی بۆی بلوێ کۆچی هەندەران ئەکا، هەشە عیشقی بیری سەختی ئۆجەالن و پەکەکەیەو، ئەیەوێ ئەو ئەزمونە لە باشور سەربخات، هەمووی بەرئەنجامی بۆشایی و شکستی حوکمڕانی کوردیی خۆیەتی لەم ناوچەیە، بەاڵم ڕەنگە ئەو میکانیزم و ئالیەتەی جەنابتان هەڵەی تیابێت کە گرتوتانە بەر ) نوکتەیەکی کوردەواریشمان ووت(. . بۆیە ئەگەر هەروا بەردەوام بیت، ڕاستە هەڵوێستەکەت جوانە، بەاڵم دیسان ئەکەویتە زیندان و، تۆمارکردنی ئەو حزبەش بە نیازیت هاوکارت بین، ئەکەوێتە کێشەوە، دوایی دکتۆر ساالر گوتی" تۆ سوعبەت نازانی، ڕێک فیشەکی خۆت ئەتەقێنی، نە ئەبو واو وا. . . ". وەاڵ دوای بیستوچوار کاتژمێرێک لە قسەکانی ئێمە، هێزەکانی پارتی هێرش یان کردە سەر یەپەژەو، بۆ ڕۆژی دوای ئەوەش دکتۆر "کیانی" ئەڕوا داوای ئاشتی نیشتیمانی ئەکاو، دروشمەکانی ڕۆژئاوا بەرز ئەنرخێنێ، ئینجا ئەخرێتە زیندان!. بەهەرحاڵ لێرەوە هیوادارم دکتۆر کیانی وەک کەسایەتیەک بەرز بنرخێنرێت و داوای لێبوردنیشی لێ بکەن، مرۆڤێکی جوانەو، هەڵوێستەکانی و کۆڵنەدانەکەشی جوانتری کردوە. ئەو جاران گۆڕان بو، ئێستا گۆڕان نییە، ئێستاش وەک چۆن لە ڕۆژئاوا بزانن ئیش بۆ پارتی ئەکەی ئەتگرن، ئەمیش لە هەولێر بوەو عیشقی بۆ ڕۆژئاوا هەبوەو، گرتویانە. دکتۆر "کیانی" هەر ئازاد ئەبێت، ئێمەش بێالیەنانەو ئازادانە دیراساتی خۆمان ئەکەین و، کێ پێویستی بە ڕاڤەیەک بێت لە فەلەکی چاکسازیی و ڕزگاریخوازیی نیشتیمانی و بیناکردنی ئاشتی دا بێت، لە خزمەتی دا ئەبین، بەاڵم ئەوەی ئازاد نابێت، خودی پارتی دیموکراتی کوردستانە، چونکە بۆشایی؛ یاسایی، فیکریی، سیاسیی دروست کردووە، ئەوە گریمان سەلەفیەکان و حەشدی شەعبی و داعش و پەکەکەو . . . تادوایی هەموویان بەیەک بڕو ئاڕاستە گەشە ئەکەن و، ڤایرۆسن، بەاڵم ئەم ڤایرۆسە بەرئەنجامی نەبونی یەکسانی و شەفافیەت و، نە بونی یاساو دەستورە لە هەرێمی کوردستان، خەڵک لە کوردوستان یاسایەکی جێبەجێکراویان نییە کە پەیوەندیی نێوان تاکەکان ڕێک بخات، مەعریفەیەک یان نییە خۆیانی پێوە سەرقاڵ بکەن، لەو بازاڕە بە ڕووخساریانا دیارە کەسایەتیان تێک شکێنراوە، چما ئەمە کێیە ئەڵێ پەکەکە ڕێز لە یاساکانی هەرێم ناگرێت؟! هەرێم خۆی ڕێز لە یاسا ئەگرێت؟. هەرێم دەستەاڵت و یاسای هەبێت چۆن کەسێک ملیارێک و سەت و بیست و دوو ملێون دۆالری خەڵکەکەی ئەدۆڕێنێت؟. . . مەترسیدارترین حاڵەت لە زانستی سیاسی دا، ئەو شۆکەیە کە لەسیستەمەکان ئەداو، بۆشایی سیاسیی دروست ئەکا، دۆخی ئێستای لیبیا، سوریا، عێراقی دوای بەهاری عەرەبی، هۆکارەکەی بریتیە لە شکستی دەوڵەت و شکستی نەتەوە، پێویستە ئەو یانی ئەمە، بکەین) State formation and state deformation in the MD) لەسەر هەڵوەستە ستراکچەرانەی کە دەوڵەتی لەم ناوچەیە لەسەر بیناکراوە شکستی هێناوە. ڕۆشنتریش ئەگەر بۆشایی سیاسیی و یاسایی و فیکریی لە چوارچێوەی هەرێم و کۆمەڵی کوردیدا دروست بێت، ئەوا هەرچی فیشەک و کەرەستەی سەربازیی هێزە هەرێمیەکان هەیە لەم ناوچەیە تاقی ئەکرێتەوە، بەتایبەتیش ناوچەی سولەیمانی تا کەرکوک و دووز و باقوبە، بۆیە ئەمەش السەنگی هێزو جوگرافیاو هەموو شتێکی کوردوستانی لێ دەکەوێتەوە. . . هەرکەس دەزانێ لە شوێنی خۆیدا پەکەکەش هەڵەی ستراتیژیی کردووە، چونکە ئەقڵی کورد، هی چارەسەریی نییە، ئەقڵیەتی گەلەکۆمەکییە، الیەنەکان لە باتی نیشاندانی نیەتی باش، خەریکی دروستکردنی هێڵی پشتەوەن بۆ هێرشکردنە سەر یەکتر!!. خەریکی ئەجێندە فەرزکردنن. پارتی و پەکەکە هەریەک شەڕی پرۆژەو بەرژەوەندیی خۆیان ئەکەن، هەردوکیشیان لەڕووی قبوڵکردنی جیاوازیی بیروڕاوە وەک یەکن، هەردوکیشیان چەندین حزب و لق و پۆپیان لە ناوچەی ژێر نفوسی یەکتردا بەناوی جیاجیاوە دروستکردوە. لەبەرئەوەی پەرلەمان لە پایتەخی هەرێمەو، دەرگاکەی قۆفڵدراوە ) جا ئەگەرچی ئەندامەکانی زۆربەی هەرزەکارو دەنگەدەنگ کەرن(. لەبەرئەوەی بە بەراورد بە پەکەکە هیچ هێزێکی تر لە کوردستاندا، ئایدۆلۆژیاو فیکرێکی وا سەختی نییە، کەواتە پارتی دیموکراتی کوردستان با مشوری خۆی بخوات، لەو فەراغە فیکریی و یاساییە هەرێم و حزبەکەشی دەرباز بکات، ئەوەی پارتی هەیەتی فیکرێکی دیاریکراو نییە، ئەوە پرۆژەیەکە بۆ سەربەخۆیی سیاسی و ئابوریی بە تێکەڵبونی لە جەمسەرگیریی هەرێمایەتی و، سوود بینین لە بارودۆخەکەو، مامەڵەکردن بە کەرتی ووزەو، نیوە قیمەت فرۆشتنی تا هەندێ شەریکات بەهۆی بەرژەوەندییەکانیانەوە بێنە هەرێم، ئەوەش دیارە کە هەرێم تووشی قەرزو ئیفلیجی ئابوریی درێژخایەن ئەکەن و، ئەیخەنە داوی تەڵەکەبازانی بانکی دوەلییەوە. پارتی دیموکراتی کوردستان بە دڵنیایی ئەتوانێ بە بەکارهێنانی کارتی هەرێمیی پەکەکە لە شنگال و خانەسۆر دەربکات، یان پەکەکە خۆی لەوێ ئەڕوات، بەاڵم ئەی چی لەو دەیان هەزار گەنجە ئاپۆچییە ئەکات؟. چی لەو هەزاران کچ و ژنەی باشور ئەکات کە فیکریی پەکەکە چۆتە ناو هەمو جەستەیانەوەو، ڕۆژ دوای ڕۆژیش لەگەشەدان؟. "بەهرۆز جەعفەر"\n1146 زائر، ولايوجد أعضاء داخل الموقع


2019-06-26 [12:16 PM]\nقایمقامی چەمچەماڵ رایگەیاند، ئەو کەسەی کە ھێرشیکردبووە سەر پزیشکێکی ئافرەت دەستگیرکراوە. گوتیشی "ئەگەر پزیشکەکەش سکاڵای نەبێت، ئەوا ئێمە وەکو ئیدارەی ناوچەکە سکاڵامان تۆمارکردووە".\nرەمەک رەمەزان، قایمقامی چەمچەماڵ رایگەیاند ''ئەو گەنجە دەستگیرکراوە کە ھێرشیکردبووە سەر پزیشکێکی ئافرەتی عەرەب. کە بۆ چارەسەری نەخۆشی دایکی سەردانی نەخۆشخانەی کردبوو، بەڵام بەناڕەوا ھێرشی کردبووە سەر ئەو پزیشکە، بۆیە بە فەرمانی دادوەر دەستگیرکراوە".\nقایمقامی چەمچەماڵ باسی لەوەشکرد، ئەگەر پزیشکەکەش سکاڵای نەبێت، ئەوا ئەوان وەک ئیدارەی ناوچەکە ھەرگیز ئەوە قبوڵناکەن و گوتیشی "ھەر لەبەرئەوەش وەک ئیدارەی ناوچەکە سکاڵامان تۆمارکردووە، ئێستاش گەنجەکە بە فەرمانی دادوەر بەندە".\nکاژێر ٩:٣٠ خولەکی شەوی ٢٣ لەسەر ٢٤ی ئەم مانگە، گەنجێک لە نەخۆشخانەی شەھید پێشڕەو لە قەزای چەمچەماڵ ھێرشیکردبووە سەر پزیشکێکی عەرەب بەناوی (فەنن فەرید) دوای رووداوەکەش گەنجەکە لەلایەن پۆلیس دەستگیرکرا، ئێستاش بە فەرمانی دادوەر دەستبەسەرە.\nئەو پزیشکە عەرەبە لە روونکردنەوەیەکدا لە فەیسبووکی خۆی لەبارەی رووداوەکە دەڵێت "ئەو کەسە لەگەڵ دایکی ھاتە نەخۆشخانە و گوتی (گوێی دایکم شتێکی تێدایە، لەوانەیە مێروو بێت)، منیش تەلەفۆنم بۆ دکتۆر ھیوا کرد و گوتی ١٥ خولەکی دیکە لەوێ دەبم، بەڵام ئەو (کوڕەکە) داوای لە من کرد چەند شتێک بکەم، منیش داوام لە نەخۆشەکە کرد لەسەر قەرەوێڵەکە بخەوێت، لەو کاتەشدا ھێشتا قسەم لەگەڵ دکتۆر ھیوا دەکرد، لەناکاو کوڕەکەی ھات و لە چاوی چەپی منی دا، بەبێ ھیچ ھۆکارێک. نەخۆشخانە تەلەفۆنیان بۆ ئاسایش کرد و ئێستا لە زیندانە، ھاوژینەکەم لەگەڵ پۆلیس بەدواداچوون بۆ ئەو دۆسیەیە دەکات".\nدوێنێ یەکەم دانیشتنی دادگا لەبارەی دۆسیەکە بەڕێوەچووە و گوتەی ھەردوولا وەرگیراوە. فەنن فەرید دەڵێت "دادوەر پرسیار لێکرد بۆچی واتکردووە، ئەویش گوتی ئەو بە ئینگلیزی لەگەڵ پزیشکەکەی دیکە قسەی دەکرد و منیش نیگەرانی تەندروستی دایکم بووم، داوای لێبووردنیش دەکەم".\nئەم هەواڵە 9025جار خوێندراوەتەوە


مەشریقی عەرەبی - ویکیپیدیا، ئینسایکڵۆپیدیای ئازاد\nمەشریقی عەرەبی (بە عەرەبی: المشرق العربي) یان بە کورتە مەشریق (بە عەرەبی: المشرق) ناوچەی ڕۆژھەڵاتی جیھانی عەرەبە کە لە ڕۆژاوای ئاسیا و ڕۆژھەڵاتی باکووری ئەفریقا ھەڵکەوتووە. ئەم ناوچەیە وڵاتە عەرەبییەکانی بەحرەین، میسر، عێراق، ئیسرائیل، ئوردن، کووەیت، لوبنان، عومان، فەلەستین، قەتەر، عەرەبستانی سعوودی، سوودان، سووریا، میرنشینە یەکگرتووە عەرەبییەکان و یەمەن لەخۆدەگرێت، بەڵام سێ وڵاتی غەیری عەرەبی سۆماڵیا، جیبووتی و دوورگەکانی قەمەر کە لە ئەندامانی کۆمکاری عەرەبی دێنە ژمار، لە ئەم ناوچەیەدا ھەڵکەوتوون. مەشریق مانای «شوێنی خۆرھەڵات بوون» دەدات، کە لە وشەی عەرەبی شەرقەوە (عەرەبی: شرق "بریسکە، ڕووناکی، تیشکدانەوە و بەرەو زۆری") ھاتووە، کە ئاماژە بە ڕۆژاوایەک دەدات کە خۆری تێدا ھەڵدێت.\nنەخشەیەک کە ئەم ناوچەیە بە جۆرێکی شۆپپارێزانە بە ناوی مەشریق نیشان دەدات\nئەم بارودۆخە جوگرافیایییە لە یەکەم پەرەسەندنی مێژووی ئیسلامی بوونی پەیدا کرد و ئەم ناوچەیە ھاوشێوەی ناوچەکانی شام و مێزۆپۆتامیایە کە تێکەڵ بووە.\nھەتا ڕێکەوتی ٢٠١٤[نوێکردنەوە]، ١٫٧٪ لە ژمارەی دانیشووانی جیھان لە مەشریقدا ھەڵکەوتوون.\n^ ئ ا "Mashriq GEOGRAPHICAL REGION, MIDDLE EAST". Encyclopædia Britannica. Retrieved 12 March 2018.\n^ "Mashreq". Association of Agricultural Research Institutions in the Near East & North Africa. Archived from the original on 2017-02-24. Retrieved 2016-05-02. ٢٤ی شوباتی ٢٠١٧ لە وەیبەک مەشین، ئەرشیڤ کراوە.\n^ "Archived copy". Archived from the original on March 4, 2016. Retrieved August 19, 2015. ٤ی ئازاری ٢٠١٦ لە وەیبەک مەشین، ئەرشیڤ کراوە.\n^ "لماذا يستثنى الأردن من التقسيم؟ الوضع الداخلي هو العنصر الحاسم*فهد الخيطان" [Why is Jordan exempted from the division? The internal situation is a critical component * Fahd strings]. rasseen.com (بە عەرەبی). Rasseen. 2014-07-13.\n^ "European Neighbourhood Policy in the Mashreq Countries: Enhancing Prospects for Reform". Centre for European Policy Studies. 2005-09-01. Archived from the original on 2014-02-01. Retrieved 2014-01-17. ٢٦ی کانوونی یەکەمی ٢٠١٨ لە وەیبەک مەشین، ئەرشیڤ کراوە.\n^ Introduction to Migration and the Mashreq February 3, 2014 لە وەیبەک مەشین، ئەرشیڤ کراوە.\n^ "Migrants from the Maghreb and Mashreq Countries" (PDF). IOM International Organization for Migration. July 2002. Archived from the original (PDF) on 2014-02-02. Retrieved 2014-01-19. ٢ی شوباتی ٢٠١٤ لە وەیبەک مەشین، ئەرشیڤ کراوە.\n^ Official estimate of the Population of Egypt May 25, 2013 لە وەیبەک مەشین، ئەرشیڤ کراوە.\n^ Official Jordanian population clock January 17, 2012 لە وەیبەک مەشین، ئەرشیڤ کراوە.\n^ "National Main Statistical Indicators". State of Palestine – Palestinian Central Bureau of Statistics. Archived from the original on 2016-12-03. Retrieved 2016-05-02. ٣ی کانوونی یەکەمی ٢٠١٦ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=مەشریقی_عەرەبی&oldid=868366»\nدواجار لە ١٨:٢٢ی ١٩ی کانوونی یەکەمی ٢٠٢١ دەستکاری کراوە\nئەم پەڕەیە دواجار لە ١٨:٢٢ی ١٩ی کانوونی یەکەمی ٢٠٢١ نوێ کراوەتەوە.


بوونە باشترین تیپی پۆپی موزیکی ساڵ – Knwe.org\nسەرەکی » هەمەڕەنگ » بوونە باشترین تیپی پۆپی موزیکی ساڵ\nبوونە باشترین تیپی پۆپی موزیکی ساڵ\nدوای ئەوەی لە شەوی 21 ئەم مانگەدا تیپی موزیکی پۆپی کۆری لە درێژەی چالاکییەکانیاندا لە لۆس ئەنجلۆس-ی وڵاتە یەکگرتووەکانی ئەمریکا لە ئاهەنگی خەڵاتەکانی میوزیکی ئەمریکی AMA بۆ جارێکی دیکە بەشدار بوون و تێیدا بۆ چەند خەڵاتێک کاندید بوون، لەو خەڵاتانە بوونە خاوەنی سێ خەڵات یەکەمیان خەڵاتی باشترین تیپی موزیکی پۆپی دیۆ و باشترین گۆرانی پۆپی ساڵ بۆ گۆرانی Butter لەگەڵ باشترین هونەرمەندی پۆپی ساڵ.\nشایەنی باسە خەڵاتەکانی AMA واتا خەڵاتەکانی ئەمریکا بۆ موزیک یەکێکە لە خەڵاتە گرنگەکانی موزیک دوای گرامی و بیلبۆرد دێت و لە ساڵی 2018 ەوە BTS تاکە هونەرمەندی ئاسیایین تێیدا بەشدار دەبن و ئەو خەڵاتە دەبەنەوە ئەمساڵیش بۆ جاری چوارەم بەشداربوون و بوونە خاوەنی ئەو خەڵاتانە و رکابەریی چەندین گۆرانیبێژی بەناوبانگی جیهانییان کرد.\nلەو ئاهەنگەدا BTS دوای دوو ساڵ دابڕان لە ئاهەنگی راستەوخۆ بەهۆی پەتای کۆرۆناوە بە گۆرانی My Universe بەشدار بوون کە دیۆیەکە لەگەڵ تیپی موزیکی جیهانیی Cold Play دا لەسەر ستەیج راستەوخۆ پێشکەشیان کرد پاشان وا بڕیار بوو لەگەڵ کچە گۆرانیبێژی راپ –ی ئەمریکی مێگان سی-دا گۆرانی Butter پێشکەشبکەن، بەڵام مێگان نەیتوانی لەو ئاهەنگەدا بەشدار بێت و دواجار ئەو کۆپییەیان وت کە تەنیا خۆیان دەیڵێن و هاوینی ئەمساڵ لە شێوەی کلیپێکی سینگڵدا بڵاویانکردەوە و رێژەی تەماشاکردنی لە یوتیوب لە یەکەم نمایشیدا ژمارەی پێوانەیی تۆمارکرد کە 3.9 ملیۆن ڤیو بوو تەنیا لە سەعاتەکانی یەکەمی بڵاوکردنەوەیدا لەو پێگەیە.


بە وێنە .. حەوتەمین كۆنفڕانسی زانستی زانكۆی گەشەپێدانی مرۆیی بەڕێوەچوو\n2019-04-18 (پێنجشەم) [ کۆلێجی زمان ]\nرۆژانی شەممە و یەکشەممە، 13 و 14ی نیسانی 2019, بە چاودێری بەڕێز پڕۆفیسۆری یاریدەدەر د. یوسف گۆران، وەزیری خوێندنی باڵا و توێژینەوەی زانستی و، سەرپەرشتی بەڕێز پڕۆفیسۆر د. عەلی قەرەداغی، سەرۆكی ئەنجومەنی ئەمیندارێتی زانكۆی گەشەپێدانی مرۆیی و ئامادەیبوونی پرۆفیسۆر دکتۆر مەریوان ئەحمەد ڕەشید و ئەندامانی ئەنجومەنی زانکۆ، مەراسیمی كردنەوە و چالاكیەكانی حەوتەمین كۆنفڕانسی زانستی زانكۆی گەشەپێدانی مرۆیی ده‌ستی پێكرد.\nكۆنفڕانسه‌كه به به‌شداری 93 توێژه‌رو و ستافی ئەکادیمی زانكۆكانی هەرێمی كوردستان و عێراق به‌رێوه‌چوو و تایبه‌ت بوو به بوارەكانی پەروەردەی زمان و زمانناسی و ئەدەب و وەرگێڕان.\nبە ڤیدیۆ رووداوەکانی کۆنفرانس ببینە\nکۆنفرانسەکە دوو ڕۆژی خایاند، لە ڕۆژی یەکەمدا کۆنفرانسەکە مەراسیمێکی کردنەوەی شایستەی بە خۆیەوە بینی.\nسەرەتای کۆنفرانس بە خوێندنی چەند ئایەتێک لە قورئانی پیرۆز دەستیپکرد، دواتر ئامادەبووان ڕێزیان لە سرودی نیشتمانی ئەی رەقیب و مارشی زانکۆ گرت.\nپاشتریش وتەی بەخێرهاتن لە لایەن پرۆفیسۆری یاریدەدەر د. رەئوف کەریم مەحمود سەرۆکی لیژنەی زانستی کۆنفرانس پێشکەش کرا، دواتریش وتاری وەزارەتی خوێندنی باڵا و توێژینەوەی زانستی حکومەتی هەرێمی کوردستان لە لایەن د. محەمەد حسێن نوێنەری وەزارەت خوێندرایەوە، هەروەک وتاری هەریەک لە بەڕێزان پرۆفیسۆر دکتۆر عەلی قەرەداغی سەرۆکی ئەنجومەنی ئەمیندارێتی زانکۆی گەشەپێدانی مرۆیی و پرۆفیسۆر دکتۆر مەریوان ئەحمەد ڕەشید سەرۆکی زانکۆ پێشکەش کران.\nهەر لە مەراسیمەکەدا وتەی قسەکەری سەرەکی کۆنفرانس پرۆفیسۆر دەیڤد کریستاڵ لەسەر ئاڕاستە نوێیەکانی پەروەدەی زمان، زمەنەوانی، ئەدەب و وەرگێڕان پێشکەش کرا، لە وتەکەیدا کریستاڵ چەند بیرۆکەیەکی نوێی خۆی خستەڕوو کە یەکەمجارە باسیان لێوە دەکات.\nدواتریش ڤیدیۆیەکی تایبەت بە کاروچالاکییەکانی زانکۆی گەشەپێدان و نمایشێکی ئەکادیمی ناوازەش لە لایەن خوێندکارانی بەشی ئینگلیزی کۆلێجی زمانی زانکۆی گەشپێدانی مرۆییەوە پێشکەشی ئامادەبوان کرا.\nهەر لە یەکەم رۆژی کۆنفرانسدا و پاش پشووی نیوەڕۆ، لە سێ هۆڵی جیاوازی زانکۆدا ٤٥ توێژینەوەی جیاواز لە بوارەکانی پەروەدەی زمان و وەرگێڕان، ئەدەب ، زمانەوانی پێشکەش کران.\nڕۆژی یەکشەممە، کە بوویە رۆژی دووەمی کۆنفرانس، هاوکات بوو لەگەڵ ساڵوەگەڕی کارەساتی ئەنفالی خاکی کوردستان کە بوویە هۆی شەهیدبونی دەیان هەزار کەس و خاپووربوونی سەدان گوندی کوردستان، لە مەراسیمێکی شایستەدا رێز لە قوربانیان گیرا کە بە دەقیقەیەک وەستان بۆ ڕۆحی پاکی شەهیدانی ئەنفالکراو کۆنفرانسی زانکۆی گەشەپێدانی مرۆیی دەستپێکرد، کە تێکڕا بەشدارانی کۆنفرانس کە جگە لە توێژەرانی کوردستان، زیاتر لە ٦۰ توێژەری زانکۆکانی ناوەڕاست و باشووری عێراقی لەخۆگرتبوو هاوسۆزی خۆیان بۆ ئەو جینۆساید و ئیبادە بەکۆمەڵەی خەڵکی کوردستان دەربڕی و نزای خێریان بۆ شەهیدان کرد.\nلە ڕۆژی دووەمی کۆنفرانسیشدا، هەرسێ هۆڵی پ. د. عەلی قەرەداغی و هونەر سورچی و هۆڵی سیمیناراتی ژمارە 128 ی زانکۆ جمەیان دەهات و 48 توێژینەوەیتر پێشکەش کران.\nئێوارەی هەمان ڕۆژ بڕوانامە پێشکەشی توێژەرانی بەڕێز کرا و بە گەشتێکی توێژەرانیش بۆ سەر شاخی ئەزمەڕ و دیمەنە ناوازەکانی بەهار و غروبی دڵنشینی سلێمانی کۆتایی بە کۆنفرانسی حەوتەمی زانکۆی گەشپێدانی مرۆیی هێنرا.\nشیاوی باسە، کۆنفرانسی ئەمساڵی زانکۆ بوویە جێگای سەرنجی میدیاکانی کوردستان و لە لایەن زۆرینەی کەناڵە میدیاییەکانەوە رووماڵ کرا.


هه‌نگوینه‌که‌ی هه‌ره‌ر….ئاماده‌کردنی: شێرزاد هه‌ینی – Denegkan\nهه‌نگوینه‌که‌ی هه‌ره‌ر….ئاماده‌کردنی: شێرزاد هه‌ینی\nbyشێرزاد\tJune 3, 2009\tکتێبخانە\nئاماده‌کردنی: شێرزاد هه‌ینی\nباوکم حه‌قی بوو به کۆچه‌ر ناومان ببات، چونکه من له وڵاتی یۆگۆسلاڤیا له‌دایکبووم، له وڵاتی ئۆکرانیای شیرم له مه‌مکی دایکم مژیوه، له کۆرسیکا له مه‌مک کراومه‌ته‌وه، له سه‌قلییه دایبیم فڕێداوه، له‌وێیه‌وه به‌ره‌و خۆرئاوا به‌ڕێکه‌وتووم، تا گه‌یشتوومه‌ته باشووری پرتوگاڵ، که له‌وێ زمانی فه‌ره‌نسی فێربووم به‌ره‌و ئه‌سپانیا بارمان کردووه.\nئه‌و ژنه کۆچبه‌ره ناوی له‌یلا‌بووه‌و له له‌نده‌ن چیرۆکی سه‌رگردانی خۆی بۆ سه‌ربرده‌ی رۆمانێک گێڕاوه‌ته‌وه. پاڵه‌وانی رۆمانه‌که دایکوباوکی ده‌چنه مه‌غریب له‌وێ ئه‌و دوو که‌سه یاخییه له کۆڵانێکی شاری ته‌نجه‌ی مه‌غریب ده‌کوژرێن، پیاوێکی سۆفی موسلمان کیژه هه‌تیمه‌که هه‌ڵده‌گرێته‌وه. له‌سه‌ر ره‌وشتی ئیسلام په‌روه‌رده‌ی ده‌کات، ئه‌و کیژه که گه‌وره ده‌بێت سه‌فه‌ری ئه‌سیوبیا ده‌کات، ده‌چێته چواره‌م شاری موسلمان هه‌ره‌ر، تا ساڵی 1974 له‌وێ ده‌مینێته‌وه، که ده‌سه‌ڵاتی ئیمپراتۆر هیلا سیلاسی ده‌رووخێت وڵاته‌که ده‌بێته پارچه‌یه‌ک له دۆزه‌خ، پاڵه‌وانه‌که هه‌ر کۆچ ده‌کات و رۆمانه‌که‌ش له‌گه‌ڵ سێبه‌ره‌که‌ی خۆیدا ده‌بات.\nئه‌و رۆمانه (هه‌نگوینه‌که‌ی هه‌ره‌ر) نووسه‌ره‌که‌ی که‌ندییه‌و له ئه‌سوبیا ژیاوه‌و زانستی کۆمه‌ڵناسی مرۆیی خوێندووه. ئه‌و له نووسینه‌که‌دا خه‌یاڵ و مێژووی ئاوێته‌کردووه، کۆن و نوێی تێکه‌ڵکردووه، به شێوه‌یه‌کی سیحراوی باسی هه‌موو گڕێیه‌کانی بڕواکانی ئیسلامی کردووه. له‌یلا ئازاده‌و سه‌ربه‌ستانه ژیانی خۆی هه‌ڵبژاردووه، ئه‌و ژنه موسلمانه سپییه، له‌ناو کۆمه‌ڵگه‌ی هه‌ره‌ر له‌دوای نه‌وایه‌ک ده‌گه‌ڕێت، له‌و کۆمه‌ڵه‌ی که‌س به خۆشه‌ویستی هاوسه‌رگیری ناکه‌ن، په‌یوه‌نده‌ییه‌کان، ڕه‌چه‌له‌که‌کان، سرووته‌کان و هێماکان ئه‌وه به‌رجه‌سته ده‌که‌ن، ئه‌و له‌وێ خه‌ته‌نه‌ی کیژانی دیوه‌و هه‌ستی کردووه که‌وا چه‌ند پرۆسه‌یه‌کی ناخۆش و دڕه‌ندانه‌یه. له‌وێ ئه‌و ره‌وشه سیاسییه‌که ئاڵۆز ده‌بینێت، بۆیه له‌وێ بۆی ده‌رده‌چیت. له هه‌ره‌ره‌وه ده‌گاته له‌نده‌ن و کاری په‌رستیاری په‌یدا ده‌کات.\nکه منگیتسو میریام ده‌گاته ده‌سه‌ڵات و ده‌وڵه‌ته ئیشتراکییه‌که‌ی داده‌مه‌زرێنت، به ده‌ستی ئیرهابه سووره‌که‌ی کۆمه‌ڵکوژییه‌که ده‌کات، خه‌ڵکی زۆر له‌وێ راده‌که‌ن، له‌وانه زۆریان ده‌گه‌نه له‌نده‌ن، ئه‌ویش له له‌نده‌ن هاوکاریان ده‌کات، ژنێک له‌سه‌ر شۆسته هه‌ڵده‌گرێته‌وه‌و له مردن رزگاری ده‌کات، که ژنه‌که زیندوو ده‌بێته‌وه به‌یه‌که‌وه رێکخراوی فریاکه‌وتنی ئه‌سیوبییه‌کان داده‌مه‌زرێنن.\nئه‌و دوو ژنه بیره‌وه‌ری خۆیان ده‌گێڕنه‌وه، له ئوردوگاکان چۆن مناڵێکی ته‌مه‌ن نۆ ساڵان ده‌سترێژی گولله‌یان به‌ناودا ده‌کات، چۆن پیاوان له کینیا ده‌سترێژی سێکسیان ده‌که‌نه سه‌ر، به‌ڵام به‌یه‌که‌وه به‌خشنده‌یی و دڵۆڤانی خۆیان ده‌که‌نه به‌رنامه‌ی فریاکه‌وتن.\nئه‌و رۆمانه له ساڵی 2008 چاپکراوه‌و ته‌رجمه‌ی نزیکه‌ی 20 زمان کراوه. هه‌ره‌ر شارێکی موسلمانه له خوارووی ئه‌سیوبیا، له ساڵی 1854 پیاوێکی بێگانه خۆی کردووته موسلمانی بازرگان و به عه‌ره‌بیه‌کی باش قسه‌ی له‌گه‌ڵیان کردووه، ئه‌و یه‌که‌م که‌سی گه‌ریده بوو گه‌یشتووته ئه‌و شاره. میلله‌ته‌که عه‌ره‌بن و له دوورگه‌ی عه‌ره‌بییه‌وه په‌ڕیونه‌ته‌وه ئه‌و شاره. سوپای ئیسلامییه‌کان کریستیانه حه‌به‌شییه‌کانیان له‌وێ ده‌رپه‌ڕاندووه.\nله‌ناو هه‌نگوینه‌که‌ی شاری هه‌ره‌ره ئه‌وه باوه ئه‌وه‌ی کیژێک بخوازێت ده‌بێ مانگایه‌کی به‌شیر ره‌وانه‌ی ماڵی بووکه‌که بکات، دایکی بووکه‌که‌ش به شیره‌که په‌نیرو روونی بۆ ساز ده‌کات و له شه‌وی به‌زاوابوونیدا پێشکه‌شی زاواکه‌ی ده‌کاته‌وه، نووسه‌ره ژنه‌که (کامیلیا جیب) چه‌ند رۆمانی تری هه‌یه، ئه‌و له له‌نده‌ن له‌دایکبووه‌و له که‌نداش خوێندوویه‌تی. ئه‌و رۆمانه له پاشکۆی لۆمۆندی عه‌ره‌بییه‌وه نمایشکراوه، که له ژماره سێی ساڵی 2009دا بڵاوکراوه‌ته‌وه.\nئه‌و رۆژانه‌یه‌ش له هزرو بیره‌وه‌ری کۆچبه‌ره کورده‌کانی تاراوگه زۆرن. له ناو ماڵباته کورده‌کانیش نمونه‌ی وا هه‌یه که‌وا دایکوباوکی له‌به‌ر دڕه‌ندیی و سوتماکی خاکه‌که‌یان، مناڵێکیان له ئوردوگاکانی ئیران بووه، له‌و ئاستنبۆل مه‌مکی مژیوه‌و له ئۆکرانیاش پێی گرتووه، له مۆسکۆ له رۆژانی چاوه‌روانی گه‌یشتیان به ئه‌وروپا مناڵه‌که ددانی که‌وتووه، له سوید سه‌ره‌تایی ته‌واوکردووه، له ترسی ته‌نیایی و شه‌خته و به‌سته‌ڵه‌کی ئه‌و وڵاته، خێزانه‌که په‌ڕیونه‌ته که‌نداو له‌وێشه‌وه له ئه‌فریقیا کاری ده‌ستکه‌وتووه‌و….\nوێنه‌که به‌رگی ڕۆمانه‌که‌یه به زمانی فه‌ره‌نسی\nPrevious شه‌وێكی بارانــاوی\nNext گۆڤاری هه‌نار ژماره 40


هێزەکانی عێراق دەڵێن چوونەتە ناو چەند گەڕەکێـکی شاری موسڵەوە\nچەند فەرماندەیەکی لەشکری عێراق دەڵێن هێزەکانی وڵاتەکەیان ئەمڕۆ دووشەممە چوونەتە ناو چەند گەڕەکێـکی ڕۆژهەڵاتی باکوری شاری موسڵەوە، لەوانە حەی سەدام و کەرکوکلی و کەرامە.\nلە لایەکی دیکە جەنەڕاڵ تاڵیب شەغاتی فەرماندەی هێزەکانی دژە تێرۆری عێراق لە کۆنگرەیەکی ڕۆژنامەوانی گوتی هێزەکانیان توانیویانە گوندی بەزوایا ڕزگاربکەن و ئێستا گەمارۆی گوندی گۆگجەلی نزیک شارەکەیان داوە و چەند سەد مەترێـک لە لێواری شاری موسڵەوە دورن و ڕەنگە لە چەند کاژمێری داهاتوو بچنە نێو شارەکەوە.\nهەروەها دانیشتوانی شاری موسڵی دڵنیاکردەوە لەوەی هێزەکانی دژە تێرۆر ئەوپەڕی هەوڵی خۆیان دەدەن بۆ پاراستنی خەڵکی سیڤیل و جەختی لەوە کرد هێزەکانیان مەشقی تەواویان پـێکراوە لە چۆنیەتی پاراستنی خەڵکی لە میانەی شەڕی نێو شاردا.\nزوویەکی ئەمڕۆش لەشکر لە بەیانـنامەیەکدا گوتی لە بەرەبەیانەوە هێزەکانی دژە تێرۆر و فیرقەی نۆی زرێـپـۆش و فیرقەی 16 ی پـیادە لە سێ قۆڵەوە پـێشـڕەوی بەرەو دیوی چەپی شارەکە دەکەن، واتە بۆ بەشی ڕۆژهەڵاتی ڕووباری دیجلە.\nسەرەڕای بەرگری توندی چەکدارانی داعش، بەڵام هێزە عێراقیـیەکان لە پــێشڕەویـیان بەرەو شاری موسڵ بەردەوام بووە.


بارزانی هاوکاری به‌رهه‌م ساڵح ده‌کات / ڕۆڵی سه‌رۆک کۆمار له یه‌کڕیزی عێراقییه‌کان - جام کوردی\nبارزانی هاوکاری به‌رهه‌م ساڵح ده‌کات / ڕۆڵی سه‌رۆک کۆمار له یه‌کڕیزی عێراقییه‌کان\n06 تشرینی یەکەم 2018\nنوێنه‌ری حکومه‌تی هه‌رێمی کوردستانی عێراق له تاران دژایه‌تی کاندیدبوونی به‌رهه‌م ساڵح له لایه‌ن مه‌سعود بارزانییه‌وه به ئاسایی ناو ده‌بات و وتی: ئه‌م دوو که‌سه پێکه‌وه هاوکاری ده‌که‌ن.\nبه پێی ڕاپۆرتی جام کوردی، نازم ده‌باغ له چاوپێکه‌وتنی له گه‌ڵ میدیایه‌کی ئێرانی وتی: پاش به‌ڕێوه‌چوونی ڕیفراندۆمی سه‌ربه‌خۆیی هه‌رێمی کوردستان و تێپه‌ڕبوونی سه‌رۆکایه‌تی فۆئاد مه‌عسوم پێویست به هه‌ندێک گۆڕانکاری هه‌بوو، له‌م هه‌لومه‌رجه‌شدا به‌رهه‌م ساڵح له پرۆسه‌یه‌کی دیمۆکراتیکدا له په‌رله‌مانی عێراق وه‌ک سه‌رۆک کۆماری نوێ هه‌ڵبژێردرا. به‌رهه‌م ساڵح له ڕووی سیاسییه‌وه درێژه‌پێده‌ری هه‌مان ڕێبازی جه‌لال تاڵه‌بانییه و له‌م ڕێگاشه‌وه ده‌توانێت ڕۆڵی گرنگی له دابینکردنی یه‌کڕیزی و ئاسایش و سه‌قامگیری وڵاتدا هه‌بێت. به دڵنیاییه‌وه سه‌رۆک کۆمار له تێپه‌ڕاندنی ئه‌رکه‌کانیدا پێویستی به هاوکاری لایه‌نه سیاسییه‌کان ده‌بێت و به پێی تواناکانی به‌رهه‌م ساڵح ده‌توانێت ئه‌م ئامانجانه مسۆگه‌ر بکات.\nنوێنه‌ری حکومه‌تی هه‌رێمی کوردستان له تاران سه‌باره‌ت به دژایه‌تی به‌رهه‌م ساڵح له لایه‌ن مه‌سعود بارزانی و پارتی دیمۆکراتی کوردستانه‌وه وتی: ئه‌م ناکۆکییانه له سیاسه‌تدا ئاساییه، له جیهانی سیاسه‌تدا هه‌ندێک کات بۆ گه‌یشتن به ئامانجێک، پلان و به‌رنامه‌کان جیاوازه و ئه‌نجامه‌کانیش به دڵی هه‌موو لایه‌ک نابێت، وه‌ک ده‌ستنیشانکردنی کاندیدی پارتی دیمۆکراتی کوردستان له هه‌ڵبژاردنه‌کانی سه‌رۆکایه‌تی کۆماری عێراق.\nهاوکاری مه‌سعود بارزانی له گه‌ڵ به‌رهه‌م ساڵح\nناوبراو وتی: که‌سایه‌تی مه‌سعود بارزانی به شێوازێکه که کاتێک به‌رژه‌وه‌ندی کوردی پێویستی به هه‌ڵوێستێکی نوێ هه‌بێت، له سه‌دا سه‌د ئه‌و کاره جێبه‌جێ ده‌کات و بۆ چاره‌سه‌ربوونی کێشه‌کانی هه‌رێمی کوردستانیش هاوکاری به‌رهه‌م ساڵح ده‌کات. پارتی دیمۆکراتی کوردستان و یه‌کێتی نیشتمانی یان هه‌ر لایه‌نێکی دیکه تا ئه‌و کاته‌ی که پابه‌ندی ده‌ستووری عێراق ده‌بن، پێویسته پێکه‌وه هاوکاری بکه‌ن. کاتێک به‌رهه‌م ساڵح یان حکومه‌تی عێراق خاوه‌ن پرۆژه‌یه‌ک بن بۆ چاره‌سه‌ربوونی کێشه‌کانی هه‌رێمی کوردستان، هیچ دژایه‌تی ناکرێت. هه‌ر بۆیه به‌رهه‌م ساڵح و مه‌سعود بارزانی باشتره له‌م پرۆژه‌یه‌دا هاوبه‌ش بن و به بۆچوونی من ئه‌م دوو که‌سه پێکه‌وه هاوکاری ده‌که‌ن.\nپاراستنی به‌رژه‌وه‌ندی هه‌رێمی کوردستان\nنوێنه‌ری حکومه‌تی هه‌رێمی کوردستان له وه‌ڵامی ئه‌م پرسیاره که ڕه‌وتی چاره‌سه‌ربوونی کێشه‌کانی هه‌ولێر و به‌غدا چۆن ده‌بێت؟ وتی: ئێمه ئه‌زموونێکی زۆرمان له‌م بواره‌دا هه‌یه. پێشتر کێشه‌مان هه‌بووه که ته‌نانه‌ت تا لێواری شه‌ڕ و پێکدادانیش ڕۆیشت، به‌ڵام له ئاکامدا کێشه‌کان چ له لایه‌ن وڵاتانی دراوسێ یان له ڕێگای وتووێژه‌کانی هه‌ولێر و ناوه‌نده‌وه چاره‌سه‌ر کرا. هه‌ندێک کات دۆخه‌که به‌وه ده‌گات که پاراستنی به‌رژه‌وه‌ندییه‌کانی خه‌ڵکی هه‌رێمی کوردستان گرنگی زیاتری له به‌رژه‌وه‌ندی هه‌ر حیزب و لایه‌نێکی سیاسی ده‌بێت و به‌م پێیه‌ش سه‌رجه‌م لایه‌نه سیاسییه‌کان پێکه‌وه له هه‌رێمی کوردستان هاوکاری و هه‌ماهه‌نگییان ده‌بێت.\nڕۆڵی به‌رهه‌م ساڵح له پرۆسه‌ی سیاسی عێراق\nنازم ده‌باغ له کۆتاییدا به ئاماژه به پێگه‌ی ناوچه‌یی و نێوده‌وڵه‌تی به‌رهه‌م ساڵح وتی: هه‌ر سیاسه‌تمه‌دارێک که په‌یوه‌ندی و ئه‌زموونی کارکردنی زۆر باشی هه‌بێت و پلانێکی تایبه‌تی هه‌بێت که ئامانجه‌که‌ی ئاسایش و خزمه‌تگوزاری گه‌لی عێراق بێت، به دڵنیاییه‌وه پاڵپشتییه‌کان بۆ ئه‌و زیاتر ده‌بێت. عێراق له ئێستادا پێویستی به هاوکاری نێوده‌وڵه‌تی بۆ قۆناغی ئاوه‌دانکردنه‌وه هه‌یه. عێراق له ساڵانی ڕابردوو هاوکارییه‌کی زۆر باشی له گه‌ڵ وڵاتانی دراوسێی هه‌بووه و به دڵناییه‌وه له خولی سه‌رۆکایه‌تی به‌رهه‌م ساڵحیش ئه‌م ڕه‌وته درێژه‌ی ده‌بێت. من به داهاتوو گه‌شبینم له به‌ر ئه‌وه‌ی که له ئێستادا سه‌رجه‌م پێکهاته‌کانی عێراق ویستی هاوکارییان پێکه‌وه هه‌یه.\nنازم ده‌باغ عێراق تاران\nعێراقچی سوپاسی عێراق ده‌کات\nحه‌کیم وه‌ڵامی ئه‌مریکییه‌کانی دایه‌وه / ئایه‌تووڵا خامنه‌یی ڕێبه‌ری مه‌عنه‌وی ملیۆنان که‌سه له ج...\nعێراق دژایەتی گرێبەستی سەدە دەکات


دەرمانی دژە تێکچوونی بیر و هۆش (Antipsychotic drugs) چییە؟ • كۆمەڵەی قوتابیانی دەرمانسازی کوردستان - KPSA\nجۆرێکن لە دەرمانە دەروونیەکان کە بۆ ماوەیێکی کورت یان ماوەیێکی درێژ بەکاردێن بۆ کەمکردنەوەی نیشانەکانی تێکچوونە بیر و هۆشیەکان، بۆ نموونە نەخۆشی شیزۆفرینیا کە نەخۆشیێکی هۆشییە کە تاکی نەخۆش ڕەفتار و بیرکردنەوەی دەگۆڕێت، Hallucination (گوێبیستبوون و بینینی هەندێك شت کە لە ڕاستیدا بوونی نییە)، delusion (بیرکردنەوەی هەڵە و دوور لە واقیع) هەروەها چەند نەخۆشیێکی تر کە پەیوەندییان بە هۆشی کەسەکەوە هەیە.\nچۆن ئەو دەرمانانە کاردەکەن؟\nناوەندە کۆئەندامی دەمار بەرپرسە لە ڕێکخستنی بیر و هۆش و هەست و فرمانی لەش. ئەو ڕێکخستنەش لەڕێگەی دەمارەگوێزەرەکانەوە “Neurotransmitters” دەبێت، کە هەڵدەستن بە چاڵاککردنی یان بلۆککردنی وەرگرەکان “receptors” لە کۆئەندامی دەمار، بۆ نموونە یەکێك لە دەمارەگوێزەرەوە گرینگەکان کە فرمانی بیر و هۆش ڕێکدەخات بریتییە لە دۆپامین. چاڵاکبوونی لە ڕادەبەدەری سیستەمی کارکردنی دۆپامین دەبێتە هۆی تێکچوونی بیر و هۆشی مرۆڤ. دەرمانە دژه تێکچوونە هۆشییەکان هەڵدەستن بە بلۆککردنی وەرگری دیاریکراوی دۆپامین بۆیە دەبنە هۆی ڕێکخستنەوەی سیستمی کارکردنەکەی و ڕێکخستنەوەی فرمانی لەش، هەروەها ئەم دەرمانانە توانایان هەیە کاربکەنە سەر دەمارەگوێزەرەوەکانی تریش.\nدەرمانە دژەتێکچوونە هۆشییەکان دابەشکراونەتە سەر دوو گرووپ:\n١-کۆنەکان (وەچەی-یەکەم)، وەك:\n٢-نوێیەکان (وەچەی-دووەم)، وەك:\nگرووپی دووەم بە باشتر دادەنرێن لە گرووپی یەکەم چونکە کاریگەری لاوەکیان کەمترە.\n•زیادبوونی کێشی لەش.\n•زیادبوونی مەترسی بۆ تووشبوون بە نەخۆشی شەکرە.\n•بەرزبوونەوەی ئاستی چەوری لە لەش.\n•تەمبەڵی و خەواڵوویی.\n•لاوازبوونی توانای یادگە.\n•لاوازبوونی لێدانی دڵ.\nئایا دەرمانی دژە تێکچوونی بیر و هۆش دەبێتە هۆی ئاڵوودەبوون؟\nدەرمانە دژە تێکچوونە بیر و هۆشییەکان ئەو کاریگەرییەیان لەسەر نەخۆش نابێت، بەڵام سەڕەڕای ئەوەش درووست نییە لە پڕێك لەبەکارهێنانی بوەستێنرت لەوانەیە ببێتە هۆی دەرکەوتنی نیشانەی نەخوازراو، بۆ چارەسەرکردنی ئەو کێشەیەش پێویستە بە هەنگاو بوەستی لە بەکارهێنانی بێگومان ئەوەش درووست نییە بێ ڕێنمایی پزیشك و کەسی شارەزا.\nچ کاتێك ناکرێت ئەو گرووپە دەرمانە بەکاربێت؟\nبوونی هەستیاری بەو دەرمانەی کە پێویستە بەکاربێت.\nلەکاتی بەکارهێنانی کپکەرەکانی ناوەندە کۆئەندامی دەمار.\nلەکاتی بەکارهێنانی دەرمانی anticholinergic.\nبوونی نەخۆشی دڵ.\nمێژووی هەبوونی پەرکەم.\nنەوەی دووەمی ئەو گرووپەدەرمانە مەترسی جەڵتەی مێشك زیاددەکەن لەو بەتەمەنانەی کە نەخۆشی خڵەفەنییان هەیە (dementia).\nبوونی نەخۆشی دابەزینی پەستانی خوێن.\nبوونی نەخۆشی پەیوەندیدار بە کۆئەندامی میزەڕۆ هەروەها جگەر.\nKPSA's PE Committee Member


9/10/2019 6:17:14 PM 344 جار خوێندراوه‌ته‌وه\nلە ساڵى ١٩٧٥ کە یەکێتى دامەزراوە و چەندین قۆناغى یەک لەدواى یەکى بینیوە و هەورازو نشێوى زۆر بەسەر قەوارەى ئەم حیزبەدا هاتووە. یەکێتى لە ساڵى ٢٠٠٣ و دواى رووخانى بەعس بەشدارى لە یەکگرتنەوەى قەوارە جیاوازەکانى ناو عێراق و پێکهێنانى حکومەتى نوێ لە عێراق کرد. بەشدارى کورد لەو حکومەتە یەکگرتووەدا عێراقى لە تاک رەوى حیزبی گۆرى بۆ فێدراڵى، ئەو سەرو بەندە مام جەلال بەهۆى پێگەى نێو خۆى و نێو دەوڵەتییەکەیەوە تەرخانکرا بۆ هێورکردنەوەى بارودۆخى شێواوى سیاسی عێراق، بەم هۆیەشەوە دوور کەوتەوە لە کارو بارى حیزبی و زیانێکى زۆرى بە یەکێتى نیشتمانى کوردستان گەیاند، بەتایبەت کێشەکانى نێو یەکێتى بەشێوەیەکى ئاشکراو لەسەر کەناڵەکانى راگەیاندن کەوتنە تانەو تەشهیر بە یەکترى کە ئەم جۆرە هەڵسوکەوتەى ئەندامانى مەکتەبی سیاسی و سەرکردایەتى هێندەى دیکە باڵى بەرزەفرى ئەم حیزبەى تێکشکاند، لەهەموو نا مەعقولانەتر بێوەفایی بەشێکى بەرپرسانى یەکێتى بەرامبەر ئەندامان و لایەنگران و کەس و کارى شەهیدان و کەم ئەندامانى سەنگەر بوو، ئەمەیان لەهەمووى کارەساتبارتر بوو بەرادەیەک لە نەوەدەکان یەکێتى حیزبی رەقەم یەک بوو ئێستا بووە بە نیوەى رەقەم یەک واتە بووە بە دووەم حیزب لە کوردستاندا.\nنوێبوونەوەى یەکێتى: پاش کۆچى دواى مام جەلال سەرکردایەتى یەکێتى بە شێوەیەکى گشتى و بنەماڵەى تاڵەبانى بەتایبەت کەوتنە خۆ رێکخستنەوەى نێو ماڵى یەکێتى هەوڵەکان بۆ ئاسایی کردنەوەى پەیوەندییەکانى نێو ئەندامانى ئەم حیزبە بەشێوەیەکى بەرچاو و سەرکەوتوانە ٩٠% ى کێشەکانى ناو یەکێتى چارەسەر کردووە، ئەنجامەکەى بەستنى کۆنگرەیە لە لەمانگى ١٢ى ئەمساڵدا، یەکێتى ئەمرۆ خاوەنى بریارو ئیرادەى خۆیەتى بەشێکى زۆرى ئەو رەخانەى لەسەرەوە ئاماژەم بۆکرد چارەسەر کراوەو دواى کۆنگرەش شتێک نامێنێت بەناوى کێشەو باڵباڵێنى ناو یەکێتى...\nیەکێتى لە پاشکۆیەتیەوە بۆ خاوەن بریار: هەموومان ئەو راستیە باش دەزانین یەکێتى بەهۆى هەلومەرجى سیاسی کوردستان زۆر شتى لەبەرچاو گرت و خۆى کردە قوربانى میللەت و زۆر بریارى پارتى پەسەند کرد کە پارتى وا وێنەى دەکرد بۆ خزمەتى کۆمەڵانى خەڵکى کورستانە دواى دەرکەوت ئەو شتە ئەسڵ و ئەساسی نیە و شتى شەخسین، ئێستا یەکێتى بەو حەجمەى خۆیەوە منافەسەى پارتى دەکات بۆنمونە پارتى کەوتە رکابەرییەکى سەرسەخت بۆ بەدەست هێنانى سەرۆک کۆمارى بەڵام یەکێتى لێی بردەوە، پارتى داواى وەزارەتى دادى عێراقى کردو منافەسەى لەگەڵ یەکێتى کرد کەچى یەکێتى لێی بردەوە، تەنانەت لە نێو خۆى کوردستان و حکومەتى هەرێم یەکێتى توانى بەشى هەرە زۆرى بریارەکانى بەسەر پارتى دا جێبەجێ بکات بۆنمونە پارتى یەک جێگرى سەرۆکى هەرێمى دانا یەکێتى پێى کرد بە دوو جێگر کە حەقى خۆشیەتى بەهەمان شێوە پارتى داواى پارێزگارى کەرکوکى کرد بەڵام بەریەکێتى کەوت.


ژیانى رۆژنامه‌نووسان؛ بێبه‌شكردنیان له ئیمیتازات و پێشێلكارى نوێ\nهەواڵ / ڕاپۆرت :: 23/04/2018 :: 322 جار بینراوە\nرۆژنامه‌نووسانى كوردستان جگه له‌وه‌ى له كۆمه‌ڵێك ماف و ئیمیتاز بێبه‌شكراون، هاوكات له‌لایه‌ن ده‌زگا ئه‌منییه‌كانى هه‌رێمى كوردستانەوە روبه‌ڕووى كۆمه‌ڵێك پێشێلكارى نوێ ده‌كرێنه‌وه.\nبه‌پێى ئاماره‌كانى سه‌نته‌رى میترۆ بۆ داكۆكی له مافى رۆژنامه‌نووسان، له ساڵى 2017 زۆرترین پێشێلكارى به‌رامبه‌ر رۆژنامه‌نووسان كراوه‌و له سێ مانگى سه‌ره‌تاى ئه‌مساڵیش زیاتر له 125 پێشێلكارى كۆن و نوێ له ناوچه جیاوازه‌كانى هه‌رێمى كوردستان به‌رامبه‌ر رۆژنامه‌نووسان و میدیاكاران كراوه.\nئەو پێشێلكارییه نوێیانەی روبه‌ڕووى رۆژنامه‌نووسان دەبێتەوە\nنیاز عه‌بدوڵا، یه‌كێك له رۆژنامه‌نووسەکانی هه‌ولێر به دواڕۆژى وت "ئه‌و كۆمه‌ڵه پێشێلكارییه‌ى كه ساڵانى رابردوو به‌رامبه‌ر رۆژنامه‌نووسان ده‌كرا،له‌وانه ده‌ستگیركردن، هه‌ڕه‌شه‌كردنى راسته‌وخۆ و ناڕاسته‌وخۆ، جێنودان، ده‌ستبه‌سه‌رداگرتنى كه‌لوپه‌له رۆژنامه‌وانییه‌كان تائێستا به‌رده‌وامه، ، به‌ڵام له‌ئێستادا داموده‌زگا ئه‌منییه‌كان به‌شێوه‌یه‌كى مه‌ترسیدار پێشێلكارى به‌رامبه‌ر رۆژنامه‌نووسانى ئافره‌ت ده‌كه‌ن".\nوتیشى "له‌ماوه رابردوو هه‌ڕه‌شه‌ى ده‌ركردن له كوردستان یاخود ده‌كردنى رۆژنامه‌نووسان بۆ ئه‌ودیوى دێگه‌ڵه له رۆژنامه‌نووسان كراوه، هه‌روه‌ها هه‌ڕه‌شه‌ى ده‌ستدرێژى سێكسى له رۆژنامه‌نووسانى ئافره‌ت ده‌كرێت، ئه‌مه جگه له‌وه‌ى ده‌زگا ئه‌منییه‌كان له تۆڕه كۆمه‌ڵایه‌تییه‌كان وێنه‌ی ساخته‌ى رۆژنامه‌نووسان بڵاوده‌كه‌نه‌وه به‌مه‌ش ده‌یانه‌وێت ناوبانگى رۆژنامه‌نووسان له‌كه‌دار بكه‌ن".\nئه‌و رۆژنامه‌نووسه‌ى هه‌ولێر، ئاماژه‌ى به‌وه‌شكرد كه به‌رپرسانى حكومه‌ت و ده‌زگا ئه‌منییه‌كان بۆئه‌وه‌ى نه‌توانرێت سكاڵا له‌دژیان تۆماربكرێت، له‌ڕێگه‌ى كه‌سانى تر هه‌ڕه‌شه‌كانیان له رۆژنامه‌نووسان یاخود له كه‌سوكاره‌كیان ده‌كه‌ن و چه‌ندین به‌ڵگه‌ى حاشاهه‌ڵنه‌گریش لای رۆژنامه‌نووسان هه‌یه.\nهاوكات رێبوار كاكه‌یى، به‌ڕێوه‌به‌رى نوسینگه‌ى هه‌ولێرى ئێن ئاڕتى له‌باره‌ى پێشلكارییه‌كان به دواڕۆژى وت "له‌هه‌ولێر رێگرى له‌كارى رۆژنامه‌نووسان ده‌كرێت ئه‌مه‌ش له‌ڕێگه‌ى ده‌سته‌به‌سه‌رداگرتنى كه‌لوپه‌لى رۆژنامه‌وانى و رێگه‌نه‌دان به وێنه‌گرتن و تۆماركردنى خۆپیشاندان و ناڕه‌زاییه‌تییه‌كان و دواتریش زۆربه‌ى كه‌لوپه‌له‌كان بۆ رۆژنامه‌نووسان ناگه‌ڕێندرێته‌وه".\nله‌باره‌ى شێوازى ئه‌و پێشێلكاریه نوێیانه، دیارى محه‌مه‌د رێكخه‌رى سه‌نته‌رى میترۆ به دواڕۆژى وت "یه‌كێك له مه‌ترسیدارترین پێشێلكارییه‌كان، ئه‌وه‌یه به‌ڵێننامه به رۆژنامه‌نووسان پڕكراوه‌ته‌وه كه جارێكى تر كارى رۆژنامه‌نووسى نه‌كه‌نه‌وه، ئه‌مه‌ش به‌لاى ئێمه نوێترین و خراپترین جۆرى پێشێلكارییه به‌رامبه‌ر رۆژنامه‌نووسان، ئه‌مه جگه له‌وه‌ى له تۆڕه كۆمه‌ڵایه‌تییه‌كان به‌شێوه‌یه‌كى رێكخراو سوكایه‌تى به رۆژنامه‌نووسان ده‌كرێت".\nكه‌یسى "تیرۆ و كوشتنى" زیاتر له 6 رۆژنامه‌نووس له هه‌رێم یه‌كلایى نه‌كراته‌وه\nله‌ماوه‌ى هه‌شت ساڵى رابردوو له هه‌رێمى كوردستان و ناوچه كێشه له‌سه‌ره‌كان، زیاتر له 6 رۆژنامه‌نووس و میدیاكار "تیرۆرکراون و كوژراون"، به‌ڵام تائێستا كه‌یسه‌كان یه‌كلایى نه‌كراته‌وه.\nدیارى محه‌مه‌د، رێكخه‌رى سه‌نته‌رى میترۆ بۆ داكۆكى له مافى رۆژنامه‌نووسان، ده‌ڵێت "به‌داخه‌وه جگه له هه‌ڵه‌بجه، له‌سه‌رجه‌م ناوچەکانی كوردستان به كه‌ركوكیشه‌وه، رۆژنامه‌نووسان تیرۆركراون یاخواد كوژراون به‌بێ ئه‌وه‌ى كه‌یسه‌كانیان یه‌كلایى كرابێته‌وه ، ته‌نیا له كه‌یسى كاوه گه‌رمیانى رۆژنامه‌نووس كه‌سێك وه‌كو بكه‌ر ده‌ستگیركراو به‌بێ ئه‌وه‌ى ئه‌نجامده‌رانى پشتى تاوانه‌كه ئاشكرابكرێن، به‌ڵام ئه‌و كه‌یسانه له‌لاى ئێمه به‌زیندووى ده‌مێننه‌وه".\nئه‌نجومه‌نى وه‌زیران یاساى مافى به‌ده‌ستێهانى زانیارى جێبه‌جێ ناكات\nهه‌رچه‌نده له ساڵى 2013ه-وه یاساى مافى به‌ده‌ستهێنانى زانیارى له په‌رله‌مانى كوردستان ده‌ركراوه، به‌ڵام تائێستا یاساكه كارى پێنه‌كرانه‌وه.\nمحه‌مه‌د گۆمه‌شینى، وته‌بێژى ده‌سته‌ى مافى مرۆڤى هه‌رێمى كوردستان بە دواڕۆژی راگەیاند "ئه‌و یاسایه قۆناغى زۆرى بڕیووه‌و به شایه‌تى پسپۆڕانى بیانى كه سه‌ردانیان كردووین یاساكه یه‌كێكه له یاسا زۆرباشه‌كان له‌سه‌ر ئاستى وڵاتانى ناوچه‌كه، به‌ڵام له‌لایه‌ن ئه‌نجومه‌نى وه‌زیرانه‌وه رێنمایى بۆ ده‌رنه‌كراوه تاكو جێبه‌جێبكرێت".\nله‌باره‌ى هۆكارى جێبه‌جێنه‌كردنى یاساكه، محه‌مه‌د گۆمه‌شینى وتى "ئێمه هۆكارى جێبه‌جێنه‌كردنى یاساكه نازانین، به‌ڵام به‌لاى ئێمه ره‌نگه یه‌كێك له هۆكاره‌كان ئه‌وه‌بێت كه بۆ جێبه‌جێكردنى یاساكه، پێویسته له‌هه‌موو وه‌زاره‌ت و فه‌رمانگه‌یه‌ك فه‌رمانبه‌ر دابنرێت بۆئه‌وه‌ى وه‌ڵامى رۆژنامه‌نوووسان بدرێته‌وه، ئه‌مه‌ش پێویسى به راهێنانى فه‌رمانبه‌ر و پاره‌و كه‌لوپه‌لى پێویست هه‌یه، بۆیه له‌به‌رئه‌وه‌ى ئه‌وه نه‌كراوه یاساكه جێبه‌جێناكرێت".\nرۆژنامه‌نووسان له كۆمه‌ڵێك ماف و ئیمیتازات بێبه‌شده‌كرێن\nله هه‌رێمى كوردستان رۆژنامه‌نووسان هاوشێوه‌ى چین و توێژه‌كانى تر كۆمه‌ڵێك ماف و ئیمیتازات ده‌یانگرێته‌وه، به‌ڵام ئه‌و ئیمیتازاتانه یان جێبه‌جێناكرێت یاخود به‌شێكى زۆر كه‌مى لێ جێبه‌جێده‌كرێت.\nله‌وباره‌یه‌وه هه‌ندرێن ئه‌حمه‌د، سكرتێرى سه‌ندیكاى رۆژنامه‌نووسانى كوردستان رونیکردەوە "خانه‌نشینى رۆژنامه‌نووسان و گواستنه‌وه‌ى خزمه‌تى رۆژنامه‌نووسان كێشه‌ى دروستكردووه، بۆنموونه هه‌رچه‌نده تائێستا رۆژنامه‌نووسان ئه‌گه‌ر بگه‌نه ته‌مه‌نى یاسایى یاخود كۆچ بكه‌ن ده‌توانن خانه‌نشین بكرێن، به‌ڵام كێشه‌كه ئه‌وه‌یه ئه‌و پاره‌ى پێ خانه‌نشینده‌كرێن زۆر كه‌مه‌و له زیاتر له 700 هه‌زار دیناره‌وه بۆ 108 هه‌زار دینار كه‌مكراوه‌ته‌وه، بۆیه تائێستا ته‌نیا 13 رۆژنامه‌نووس خانه‌نشینكراون، ئه‌مه جگه له‌وه‌ى له دواى 2015ه-وه سندوقى خانه‌نشینى هیچ بڕه پاره‌یه‌كى تێدانییە".\nدەشڵێت "له قۆناغى یه‌كه‌مى ده‌رچوونى یاساى رۆژنامه‌نووسان، ماوه‌ى خزمه‌تى رۆژنامه‌نووسى ده‌توانرا بگوازرێته‌وه‌و كێشه‌ى نه‌بوو، به‌ڵام دواى ساڵێك ئه‌و كاره وه‌ستاوه‌و حكومه‌ت رێنمایه‌كى ده‌ركرد كه تیادا ئاماژه به‌وه‌شكراوه كه خزمه‌تى رۆژنامه‌نووسى ته‌نیا بۆ كاتى خانه‌ننشینى به‌كاردێت ئه‌وه‌ش پێچه‌وانه‌ى یاساكه‌یه‌و ئێمه كێشه‌مان له‌گه‌ڵ ئه‌و رێنماییه هه‌یه".\nبه‌بڕاوى به‌رپرسانى سه‌ندیكاى رۆژنامه‌نووسان، ئه‌نجامنه‌دانى گرێبه‌ست له‌گه‌ڵ رۆژنامه‌نووسان له‌لایه‌ن ده‌زگاكانى راگه‌یاند و ده‌كردنى رۆژنامه‌نووسان و پێنه‌دانى مافى خۆیان دواى ده‌سته‌به‌رداربوونیان لە كاركردنیان له‌لایه‌ن ده‌زگاكانه‌وه، هه‌روه‌ها پێنه‌دانى زه‌وى به رۆژنامه‌نووسان و هه‌ندێك پێشنه‌ى له‌لایه‌ن حكومه‌ت چه‌ند جۆرێكى ترى پێشێلكاری و بێبه‌شكردنى رۆژنامه‌نووسانه له ئییمیتازه‌كان.\nزیاتر له 750 رۆژنامه و گۆڤار وه‌ستاون\nبه‌هۆى قه‌یرانى دارایی هه‌رێمى كوردستان، دواى ساڵى 2014 تائێستا زیاتر له 750 رۆژنامه و گۆڤار و بڵاوكراوه‌ى تر له كوردستان وه‌ستاون.\nهه‌ندرێن ئه‌حمه‌د وتى "پێش قه‌یرانى دارایى هه‌رێم زیاتر له 800 رۆژنامه و گۆڤار و بڵاوكراوى هه‌فتانه و وه‌رزی له كوردستان ده‌رده‌چوون، به‌ڵام ئێستا 50 بڵاوكراوه له‌سه‌رجه‌م هه‌رێمى كوردستان ده‌رده‌چێت ئه‌مه‌ش وایكردووه‌و كه هه‌ندێك رۆژنامه‌نووس كاره‌كانیان له‌ده‌ستبده‌ن".